2010.09 ~ To Πρασινούλι\nΟ Mark Zuckerberg είναι ο ιδρυτής και Γενικός Διευθυντής του Facebook. Στο προφίλ του στο Facebook το relationship status είναι κενό, αλλά θα μπορούσε κάλλιστα να αναγράφει «Παντρεμένος με τον άνθρακα». Ο δεσμός αυτός ξεκίνησε τον περασμένο Ιανουάριο, όταν ο Mark Zuckerberg ανακοίνωσε την ανέγερση κέντρου δεδομένων που θα διαχειρίζεται το Facebook, στο Όρεγκον των ΗΠΑ. Το κέντρο αυτό, που θα αποτελεί το μεγαλύτερο κέντρο δεδομένων στον κόσμο, θα είναι συνδεδεμένο με το τοπικό δίκτυο ηλεκτροδότησης και άρα θα τροφοδοτείται με ηλεκτρική ενέργεια που παράγεται από την καύση άνθρακα.\nfrom GreenpeaceGreece on Vimeo.\nΗ Greenpeace ζητάει από το Facebook\n• Προώθησε αυτή τη σελίδα σε όλες τις επαφές σου.\n• Συμπλήρωσε τα στοιχεία σου εδώ για να λαμβάνεις περισσότερες πληροφορίες.\n• Γίνε μέλος του επίσημου group της διεθνούς Greenpeace για την εκστρατεία του facebook.\n• Στείλε το δικό σου μήνυμα στον Mark Zuckerberg και ζήτα του να χωρίσει από το βρώμικο άνθρακα!\nPosted by hamomil(ak)i Nobilis at 8:07:00 PM Links to this post\nLabels: GreenPeace , Ανθρακας\nΑπό τα πιο ενδιαφέροντα περίπτερα σε εκθέσεις που αφορούν τη πράσινη δόμηση και μαγνητίζουν τα περισσότερα βλέμματα, είναι όσα σχετίζονται με πράσινους κήπους στις ταράτσες.\nΣε μια εποχή που το πράσινο λιγοστεύει αισθητά στις πόλεις, οι πράσινες ταράτσες δίνουν την λύση όχι μόνο στην καλαισθησία του χώρου και στην μόνωση των κτιρίων αλλά και σε περιβαλλοντικά ζητήματα.\nΚατά την επίσκεψη μας σε πρόσφατες εκθέσεις που είχαν σχέση με σπίτι και κήπο, αλλά και στην έκθεση της ecolife, οι ταρατσόκηποι κάθε λογής κέντρισαν το ενδιαφέρον μας. Αν και διαθέτουμε κήπο στην αυλή, η αξιοποίηση της ταράτσας μας σε έναν καλαίσθητο χώρο που θα μπορούμε να περνάμε κάποιες ώρες, μας έκανε να το ψάξουμε εκτενέστερα.\nΣυζητώντας αρχικά με φίλους που έχουν επισκεφτεί το εξωτερικό μας ενημέρωσαν ότι οι πράσινες ταράτσες, ακόμα και οι κάθετοι κήποι, αποτελούν από τις πιο καινοτόμες και δημοφιλής τάσεις παγκοσμίως στον χώρο της αρχιτεκτονικής.\nΕκπομπές στην τηλεόραση που ασχολούνται με την ανακαίνιση σπιτιών και εξωτερικών χώρων, μας έδωσαν ιδέες για το πώς μπορεί να μεταμορφώσει κανείς την άχρηστη μέχρι πρότινος ταράτσα, σε χώρο δημιουργικής απασχόλησης και παιχνιδιού όχι μόνο για τα παιδιά, αλλά και για τους ενηλίκους, όλες τις εποχές του χρόνου.\nΣυζητώντας στις εκθέσεις με τους ειδικευμένους τεχνικούς που ασχολούνται με τα ζητήματα αυτά, μας ενημέρωσαν για τις προϋποθέσεις που πρέπει να υφίστανται προκειμένου να μην κινδυνεύσει η στατικότητα του κτιρίου αλλά και για τα ζητήματα της προετοιμασίας που πρέπει να υποστεί η ταράτσα. Πέραν της αντοχής του κτιρίου αν μιλάμε για παλιές μονοκατοικίες και όχι μόνο, απαραίτητη προϋπόθεση είναι η μόνωση της ταράτσας.\nΕιδικευμένοι τεχνίτες αναλαμβάνουν την εγκατάσταση της μόνωσης, των διαφόρων στρωμάτων μεμβράνης για έλεγχο των ριζών, μεμβράνες προστασίας, αποστραγγιστικό σύστημα, διηθητικά φύλλα, φυτικό υπόστρωμα και τέλος την επιλογή της κατάλληλης βλάστησης ανάλογα με τον χώρο μας. Επίσης μπορούν να διαμορφώσουν τον χώρο με τέτοιο τρόπο ώστε να αποφεύγουμε τα αδιάκριτα βλέμματα δημιουργώντας φράχτες από καλαμιές ή λυγαριές περιμετρικά της ταράτσας. Ακόμα μπορούν να δημιουργήσουν πατήματα κήπου με σανίδες εμποτισμένης ξυλείας, βότσαλα, πέτρες ή τουβλάκια. Η δημιουργία πέργκολας ή σιντριβανιών είναι προαιρετική αλλά πάντα προσδίδουν μια ιδιαίτερη ομορφιά στον χώρο.\nΦυτεμένο θεωρείται ένα δώμα στο οποίο αναπτύσσεται βλάστηση υπό ελεγχόμενες συνθήκες και συμπεριφέρεται σαν οποιαδήποτε άλλη βλάστηση στο έδαφος.\nΟι πράσινες στέγες διακρίνονται σύμφωνα με την κλίση του δώματος σε:\nΟριζόντιο τύπο που εφαρμόζεται σε πλήθος κατασκευών με μεγάλη ποικιλία στα συστήματα και στις τεχνικές που εφαρμόζονται.\nΕπικλινή τύπο που εφαρμόζεται σε κεκλιμένα δώματα και χρησιμοποιούνται ειδικά επιστρώματα ανάλογα με την κλίση της στέγης.\nΚάθετο τύπο που δημιουργείται στις όψεις του κτιρίου και είναι ιδιαίτερα εντυπωσιακοί.\nΠλεονεκτήματα των πράσινων ταρατσών\nΑυξάνεται η θερμομονωτική απόδοση του δώματος κατά 30% με συνέπεια την οικονομία κατανάλωσης ενέργειας για θέρμανση και κλιματισμό.\nΑπορροφάται διοξείδιο του άνθρακα από την ατμόσφαιρα και αποδίδεται οξυγόνο.\nΑλλάζει το μικροκλίμα μιας περιοχής.\nΕπανακτινοβολείται μεγαλύτερη ποσότητα ηλιακής ακτινοβολίας από ένα κοινό δώμα.\nΣυμβάλλουν στην αντιπλημμυρική προστασία της πόλης καθώς συγκρατούν μεγαλύτερες ποσότητες νερού στα όμβρια ύδατα.\nΣυγκρατούν μεγαλύτερες ποσότητες σκόνης.\nΑπορροφούν μέρος του θορύβου της πόλης\nΣυμβάλλουν στην αισθητική της πόλης\nΒελτιώνεται η ποιότητα ζωής των πολιτών.\nΑυξάνεται η αντικειμενική αξία των ακινήτων\nΣυντελούν στην ανάπτυξη κοινωνικών σχέσεων με την δημιουργία χώρων αναψυχής.\nΣυντελούν στην ανάπτυξη της βιοποικιλότητας. Φανταστείτε σε πόσους μικροοργανισμούς, έντομα κάθε είδους καθώς και πουλιά θα προσφέρετε καταφύγιο!\nΠροσωπικά ενθουσιάστηκα ιδιαίτερα με τους κάθετους κήπους καθώς τους βρήκα όχι μόνο πρωτότυπους αλλά και εντυπωσιακά καλαίσθητους. Μια συγκεκριμένη κατασκευή συνολικής επιφάνειας 2 τετραγωνικών μέτρων περίπου γεμάτη με φραουλιές, κέρδισε το βλέμμα μου.\nΔιαπίστωσα ότι πρόκειται έναν μεταλλικό σκελετό επενδεδυμένο με ειδικό γεωπονικό ύφασμα γεμάτη «τσέπες» στο εσωτερικό των οποίων τοποθετούνταν οι φραουλιές. Στο κάτω μέρος της κατασκευής είχε εφαρμοστεί ένα αυτόματο σύστημα άρδευσης για την ανάπτυξη των φυτών το οποίο ανακυκλώνει το νερό και έτσι υπάρχει η δυνατότητα εξοικονόμησής του. Το μόνο αρνητικό ήταν η απρόσιτη τιμή της κατασκευής, καθώς το κάθε τετραγωνικό κόστιζε γύρω στα 500 ευρώ. Το κόστος βέβαια μειώνεται κατά πολύ αν κάποιος γνωρίζει κάποια τεχνικά ζητήματα και μπορεί να κατασκευάσει κάτι παρόμοιο μόνος του.\nΕπίσης μου άρεσαν ιδιαίτερα τα σιντριβάνια από γρανίτη που διατίθονταν σε μεγάλη ποικιλία σχεδίων και μεγεθών.\nΗ ομορφιά που προσδίδει το συγκεκριμένο υλικό με τα φωτάκια νέον και την ηρεμία που προσφέρει ο κελαρυστός ήχος του νερού, έρχονταν σε αντιδιαστολή με την σχετικά υψηλή τιμή τους. Θα πρέπει να αναφέρω ότι η τιμή τους που ξεκινούσε από 250 μέχρι 1000 ευρώ, είναι μάλλον απλησίαστη για τα περισσότερα βαλάντια. Ας ελπίσουμε ότι στο μέλλον αν αυξάνεται σταδιακά η ζήτηση, να προσφέρονται τα υλικά αυτά σε πιο προσιτές τιμές για τους καταναλωτές.\nΓια όποιους έχουν την δυνατότητα, θα είναι πολύ όμορφο να δημιουργήσουν το δικό τους ιδιόκτητο ταρατσόκηπο απολαμβάνοντας με τα φιλικά και συγγενικά τους πρόσωπα στιγμές οικογενειακής ευτυχίας.\nPosted by hamomil(ak)i Nobilis at 6:37:00 PM Links to this post\nLabels: Πράσινες ταράτσες\nΕξαρθρώνουν μεγάλο κύκλωμα παιδικής πορνογραφίας\nΜπροστά στην εξάρθρωση ενός μεγάλου κυκλώματος παιδικής πορνογραφίας βρίσκεται η ΕΛ.ΑΣ.\nΑπό χθες το απόγευμα και ύστερα από έρευνες που πραγματοποιήθηκαν σε 50 διευθύνσεις ολόκληρης της χώρας, κυρίως από το Τμήμα Δίωξης Ηλεκτρονικού Εγκλήματος, η αστυνομία προχώρησε σε 4 συλλήψεις ενώ έχουν σχηματισθεί και 46 δικογραφίες.\nΣύμφωνα με τα πρώτα στοιχεία για την ταυτότητα των τεσσάρων συλληφθέντων, πρόκειται για\nέναν στρατιωτικό (της Πολεμικής Αεροπορίας),\nέναν δημόσιο και\nέναν ιδιωτικό υπάλληλο και\nέναν σκηνοθέτη - σκιτσογράφο.\nPosted by hamomilaki Anthemis at 1:56:00 PM Links to this post\nLabels: Παιδική πορνογραφία , Παιδόφιλοι\nΠροστατευόμενη περιοχή του Όρους Πάρνωνα - Υγροτόπου Μουστού\nΗ προστατευόμενη περιοχή του Όρους Πάρνωνα - Υγροτόπου Μουστού αποκτά νομοθετική κατοχύρωση\nΔημοσιεύτηκε σήμερα (ΦΕΚ 353/ΑΑΠ/6-9-2010) από το Εθνικό Τυπογραφείο η επί σειρά ετών αναμενόμενη Κοινή Υπουργική Απόφαση (ΚΥΑ) με τίτλο «Kαθορισμός χρήσεων όρων και περιορισμών δόμησης για την προστασία χερσαίων και υδάτινων εκτάσεων των Δήμων Βόρειας Κυνουρίας, Λεωνιδίου, Σκιρίτιδας και Απόλλωνος του Ν. Αρκαδίας, των Δήμων Θεραπνών, Οινούντος και Γερόνθρων του Ν. Λακωνίας και των κοινοτήτων Κοσμά (Ν. Αρκαδίας) και Καρυών (Ν. Λακωνίας) της περιοχής όρους Πάρνωνα-Yγροτόπου Μουστού».\nΗ προστατευόμενη περιοχή του Όρους Πάρνωνα και Υγροτόπου Μουστού, μία από τις 28 στην Ελλάδα, καταλαμβάνει μεγάλη έκταση (1.147.010 στρέμματα) στους Νομούς Αρκαδίας και Λακωνίας. Περιλαμβάνει το μεγαλύτερο μέρος του ορεινού όγκου του Πάρνωνα και ένα παράκτιο σύμπλεγμα υγροτόπων, με σημαντικότερο εξ αυτών την οικολογικά πολύτιμη λιμνοθάλασσα Μουστού.\nΗ περιοχή συνδυάζει μια πλούσια πολιτισμική παράδοση, με κυρίαρχη τη μακρόχρονη παρουσία και συνδιαμόρφωση του τοπίου από τον άνθρωπο, με μια εξίσου αξιόλογη χλωρίδα (με πολλά ενδημικά είδη) και πανίδα. Μερικοί από τους οικοτόπους του είναι μοναδικοί ή ιδιαίτερα αξιόλογοι για τον ελλαδικό και τον ευρωπαϊκό χώρο, όπως είναι τα δάση με δενδρόκεδρο στη Μονή Μαλεβής, οι εκτεταμένες δασικές εκτάσεις με μαύρη πεύκη, οι καστανεώνες στην Καστάνιτσα, η χαράδρα του Δαφνώνα κ.ά. Άλλοι, όπως η λιμνοθάλασσα Μουστού, εκτός από σημαντικοί είναι και απειλούμενοι σε πανευρωπαϊκή κλίμακα. Οι τοπικές γιορτές και έθιμα, οι ιδιαίτερης αρχιτεκτονικής οικισμοί και η Τσακωνιά είναι ζωντανά στοιχεία της πολιτισμικής αξίας της περιοχής.\nΗ μακρόχρονη καθυστέρηση της έκδοσης του νομοθετήματος προστασίας διευκόλυνε καταστροφικές παρεμβάσεις σε υγροτόπους της περιοχής αλλά και άλλες παράνομες ή επιβλαβείς για τη φύση δραστηριότητες. Ακόμη, παρόπλιζε επί πολλά χρόνια τον φορέα διαχείρισης επί της ουσιαστικής του αρμοδιότητας που είναι η διαφύλαξη των προστατευτέων αντικειμένων.\nΟ σκοπός της ΚΥΑ, όπως αναγράφεται στο άρθρο 1, είναι «ο καθορισμός μέτρων προστασίας της φύσης και του τοπίου και των φυσικών σχηματισμών σε χερσαία και υδάτινα τμήματα της περιοχής του Όρους Πάρνωνα και του Υγροτόπου Μουστού, που διακρίνονται για τη μεγάλη βιολογική, οικολογική, αισθητική, επιστημονική, γεωμορφολογική και εκπαιδευτική τους αξία».\nΗ έκδοση της ΚΥΑ έρχεται σε μια ευνοϊκή στιγμή για την προστατευόμενη περιοχή, καθώς η επιπλέον στελέχωσή της με ειδικευμένο επιστημονικό προσωπικό, φύλακες και οικοξεναγούς είναι θέμα λίγων μηνών. Έτσι, με επαρκέστερο προσωπικό και πιο συγκεκριμένο πλέον νομικό υπόβαθρο, ο Φορέας Διαχείρισης Όρους Πάρνωνα και Υγροτόπου Μουστού θα προσπαθήσει να εργαστεί αποτελεσματικά για την εκπλήρωση του σκοπού για τον οποίο ιδρύθηκε.\nΗ Πρόεδρος του Δ.Σ. Φορέα Διαχείρισης\nPosted by hamomil(ak)i Nobilis at 11:07:00 PM Links to this post\nLabels: Προστατευόμενες περιοχές\nLocation: Πελοπόννησος, Ελλάς\nΑνθεί στην Ελλάδα το εμπόριο άγριων ζώων\nΣτη λίστα των... ευπώλητων ειδών άγριας πανίδας και χλωρίδας παραμένουν εδώ και χρόνια πολλά ελληνικής προέλευσης. Στους κύκλους των ξένων συλλεκτών, αλλά και των επιστημόνων, τα ζώα και φυτά της Ελλάδας έχουν υψηλή ζήτηση.\nΑπό τα πιο περιζήτητα είναι η κόκκινη οχιά της Μήλου,\nο αφρικανικός χαμαιλέοντας (η μοναδική ευρωπαϊκή αποικία του είδους ζει στον υδροβιότοπο της Γιάλοβας στην Πύλο), τα γεράκια αλλά και αρκετά ωδικά πουλιά, ερπετά και έντομα.\nΣτους κύκλους των ξένων συλλεκτών, αλλά και των επιστημόνων, τα ζώα και φυτά της Ελλάδας έχουν υψηλή ζήτηση. Η κόκκινη οχιά της Μήλου, τα γεράκια, ακόμη και οι μικρές καρδερίνες είναι περιζήτητα\nΜια κόκκινη οχιά μπορεί να πωληθεί για περισσότερα από 2.000 ευρώ, αν και συνήθως οι αγοραπωλησίες γίνονται έπειτα από διαπραγματεύσεις (ή μέσω δημοπρασιών στο Διαδίκτυο) και η τιμή τους καθορίζεται από τη σπανιότητα του κάθε ζώου.\nΤο ίδιο συμβαίνει και με τα γεράκια, για τα οποία συχνότερα ενδιαφέρονται συλλέκτες από αραβικές χώρες.\nΗ τιμή ενός γερακιού κυμαίνεται από 500 ως 5.000 ευρώ, ανάλογα με το είδος και το μέγεθος του πτηνού. Μεγάλη ζήτηση έχουν ακόμη και τα αβγά των αρπακτικών, η τιμή των οποίων ξεκινά από 50 ευρώ και αυξάνεται ανάλογα με τη σπανιότητα του είδους.\nΣαφώς φθηνότερες αλλά ιδιαίτερα δημοφιλείς είναι οι χελώνες, ιδιαίτερα οι ενδημικές κρασπεδοχελώνες (Τestudo hermanni, Τestudo marginata, Τestudo graeca)- αλλά και άλλα σπάνια ερπετά, κυρίως από τα νησιά του Αιγαίου.\nΣε καταστήματα πώλησης κατοικίδιων ζώων, σε παζάρια και λαϊκές αγορές συχνά πωλούνται παρανόμως κοτσύφια και γαλιάντρες με 30 ευρώ, καρδερίνες και κοκκινολαίμηδες με 20 ευρώ, αλλά και σπάνιοι παπαγάλοι, σαύρες και αλιγάτορες.\nΟσοι θέλουν να προμηθευθούν ένα ζώο ή πουλί για κατοικίδιο πρέπει να απαιτούν από τους υπευθύνους των καταστημάτων ειδικό πιστοποιητικό στο οποίο να αναφέρεται ότι το συγκεκριμένο είδος δεν έχει αποκτηθεί παράνομα και δεν απαγορεύεται η εμπορία του.\nΩστόσο, σύμφωνα με την Ελληνική Ορνιθολογική Εταιρεία, πάντα υπάρχουν επιτήδειοι που προμηθεύουν πλαστά πιστοποιητικά προκειμένου να εξαπατήσουν τους υποψήφιους πελάτες.\nΑλλά και πολλά άγρια φυτά «ξεπατώνονται» κάθε χρόνο από συλλέκτες, εμπόρους αλλά και ερασιτέχνες κηπουρούς οι οποίοι θέλουν να εμπλουτίσουν τη χλωρίδα του κήπου τους.\nΣε κάθε περίπτωση, μεγαλύτερη ζήτηση έχουν οι ορχιδέες κυρίως από τη Βόρεια Ελλάδα. Από τις πιο περιζήτητες είναι το άγριο σαλέπι, οι κόνδυλοι του οποίου πωλούνται ακριβότερα από τους καλλιεργήσιμους.\nLabels: Εμπόριο αγρίων ζώων , Εξαφάνιση ειδών\nΧίος: Γκρεμίζουν ιστορικά αρχοντικά\nΚτήρια -αρχιτεκτονικά στολίδια- που μαρτυρούν την εποχή που το νησί μεσουρανούσε χάρη στο εμπόριο και τα εσπεριδοειδή στα περιβόλια του Κάμπου.\nΕκεί και σημαντικός αριθμός αρχοντικών που φέρουν το όνομα γνωστών οικογενειών.\nΟι εύποροι Χιώτες κληροδότησαν δεκάδες ακίνητα στο Νοσοκομείο Χίου προκειμένου να συνεχίζεται απρόσκοπτα το κοινωφελές έργο του.\nΚάποια από τα αρχοντικά, νυν ιδιοκτησίας του Σκυλίτσειου Νοσοκομείου Χίου, τα οποία καταρρέουν είναι το μέγαρο του Ζωρζή Δρομοκαΐτη το οποίο οικοδομήθηκε το 1879, η νεοκλασική οικία Μηλιάδη - Κοκκάλη του τέλους του 19ου αιώνα, η οικία Μενιάδου του 1866, ο «πύργος» Καλουτά του οποίου ένα τμήμα οικοδομήθηκε στα μέσα του 18ου αιώνα και ένα άλλο το 1871, η έπαυλη Σουρέ-Λεμάνη-Φαφαλιού του τέλους του 19ου αιώνα και πολλά άλλα εξίσου ενδιαφέροντα από αρχιτεκτονική και ιστορική άποψη.\nΜάλιστα ορισμένα έχουν περιέλθει στο Σκυλίτσειο Νομαρχιακό Νοσοκομείο Χίου μέσα από δωρεές, με σκοπό την ενίσχυση του Ιδρύματος.\nΗ παρακμή του εμπορίου των εσπεριδοειδών έφερε και το σταμάτημα της καλλιέργειας των περιβολιών του Κάμπου. Αν και κηρυγμένα ως διατηρητέα μνημεία, σταδιακά τα σπίτια ερήμωσαν και τα περιβόλια εγκαταλείφθηκαν.\nΚαι σαν να μην έφτανε ο πανδαμάτωρ χρόνος, έρχονται τώρα και οι υπηρεσίες που προχωρούν στο γκρέμισμα μέρους ιστορικών κτηρίων με πρόσχημα την επικινδυνότητα.\nΣύμφωνα με καταγγελίες του συνεργάτη του Κέντρου Χιακών Μελετών «Πελινναίο» και συντηρητή έργων τέχνης Βασίλη Αγιαννίδη, «με πρόφαση την επικινδυνότητα ενός τοίχου της πρόσοψης στον "πύργο" Σκυλίτση στον Κάμπο, ο Δήμος Χίου κατεδάφισε το ήμισυ του κτίσματος!\nΣυγκεκριμένα, εκτός από τους τοίχους με την επιμελημένη, κυβισμένη λιθοδομή στη μεριά του δρόμου, γκρεμίστηκε και μέρος μιας σκαφοειδούς οροφής 40,8 τετραγωνικών μέτρων και νεότερη ξύλινη οροφή με φατνώματα και ζωγραφική διακόσμηση. Επιπλέον, πέρυσι, χωρίς ουσιαστικό λόγο, κόπηκε ένα αιωνόβιο δέντρο στην αυλή της έπαυλης Βιτιάδη με τέτοιο τρόπο, ώστε να πέσει πάνω στην εξωτερική σκάλα και να την καταστρέψει εντελώς!».\nΟι καταγγελίες αυτές, στις οποίες μέχρι σήμερα δεν έχει απαντήσει ο Δήμος Χίου αλλά ούτε και το Νοσοκομείο Χίου, στο οποίο ανήκει το συγκεκριμένο κτήριο, έφτασαν στη Βουλή μέσω ερώτησης των βουλευτών της Δημοκρατικής Αριστεράς.\nΌπως μας είπε ο διευθυντής του Κέντρου Χιακών Μελετών Γιάννης Μακριδάκης, ο βουλευτής Γρηγόρης Ψαριανός ήρθε σε επαφή μαζί τους για να συγκεντρώσει τα σχετικά στοιχεία.\nΣτην ερώτηση προς τους υπουργούς Εσωτερικών, Πολιτισμού, Υγείας και Περιβάλλοντος επισημαίνεται εξάλλου ότι «το νοσοκομείο, ως ιδιοκτήτης, δεν έχει προχωρήσει σε καμία εργασία αποκατάστασης των ερειπωμένων πια αρχοντικών. Και, από την πλευρά της, η Πολιτεία δεν συνδράμει επαρκώς στην προστασία και την ανάδειξή τους, καθώς δεν παρέχει οικονομικά κίνητρα στους κύριους ή νομείς κτηρίων που έχουν χαρακτηριστεί ως μνημεία ή διατηρητέα».\nΘέτονται έτσι τα ερωτήματα:\nΓια ποιους λόγους έχουν αφεθεί στην ερημοποίηση τα διατηρητέα αρχοντικά που έχουν κληροδοτηθεί στο Σκυλίτσειο Νοσοκομείο Χίου;\nΠώς προτίθενται τα υπουργεία να τα προστατεύσουν από τη φθορά του χρόνου, αλλά και από τους όποιους βανδαλισμούς υφίστανται;\nΠώς θα αξιοποιηθεί η περιουσία που κληροδοτήθηκε στο νοσοκομείο και αν υπάρχει συγκεκριμένο χρονοδιάγραμμα ολοκλήρωσης των διεργασιών για την έκδοση του σχετικού Π.Δ., σύμφωνα με το οποίο θα δίνονται επαρκή κίνητρα στους ιδιοκτήτες και αγοραστές διατηρητέων κτηρίων για την αποκατάσταση και ανάδειξή τους;\nLabels: Πολιτιστική κληρονομιά\nLocation: Chios Prefecture, Greece\nΣυναγερμός για τον πλάτανο του Καζαντζάκη\nΝα ανακηρυχθεί ως διατηρητέο μνημείο της φύσης ο αρχαίος πλάτανος στο Κράσι Ηρακλείου, ένα από τα πέντε μεγαλύτερα δέντρα της Ευρώπης, ζητούν οι φορείς και οι κάτοικοι της περιοχής.\nΟ εντυπωσιακός πλάτανος φέρεται να είναι άνω των 2.000 χρόνων, με περίμετρο κορμού 24 μέτρων, που για να αγκαλιαστεί χρειάζονται 15 άνδρες!!\nΣτη σκιά του αρχαίου πλάτανου έγραφε και διάβαζε κατά το παρελθόν ο Νίκος Καζαντζάκης αλλά και η παρέα του, άνθρωποι της τέχνης και των γραμμάτων, όπως ο Μ. Αυγέρης και ο Κ. Βάρναλης\nΤο παχύ φύλλωμά του καλύπτει την κεντρική πλατεία του χωριού με το παραδοσιακό καφενείο. Στο παρελθόν, εκεί περνούσε τα καλοκαίρια του γράφοντας και διαβάζοντας ο Νίκος Καζαντζάκης, αλλά και η παρέα του, άνθρωποι της τέχνης και των γραμμάτων, όπως ο Μάρκος Αυγέρης, ο Κώστας Βάρναλης και η οικογένεια Αλεξίου που καταγόταν από το Κράσι. Μάλιστα το χωριό, ο πλάτανος και η φύση αναφέρονται τακτικά σε έργα της Ελλης Αλεξίου και της Γαλάτειας Καζαντζάκη.\nΗ μοναδικότητα της περιοχής προσέλκυσε για παραθερισμό πολλούς πνευματικούς ανθρώπους, οι οποίοι και συγκρότησαν τη λεγόμενη «λογοτεχνική συντροφιά του Κρασίου».\nΟ πλάτανος στολίζει την πλατεία στον Δήμο Μαλίων και σύμφωνα με τον δήμαρχο Κώστα Λαγουδάκη το αρχαίο δέντρο από μόνο του αποτελεί ένα ολόκληρο οικοσύστημα και είναι πόλος έλξης όχι μόνο για τους ντόπιους, αλλά και τους χιλιάδες επισκέπτες.\n«Άξιο θαυμασμού»«Το δέντρο είναι άξιο θαυμασμού. Παρέχει ίσκιο και δροσιά το καλοκαίρι και είναι το σήμα κατατεθέν του χωριού» τονίζει ο δήμαρχος Μαλίων.\nΣτόχος του δήμου είναι να ανακηρυχθεί ο πλάτανος ως διατηρητέο μνημείο, διαδικασία που έχει προωθήσει ο δήμαρχος και αυτή τη στιγμή ο σχετικός φάκελος βρίσκεται στο αρμόδιο υπουργείο για την τελική έγκριση. Από έρευνα δασολόγων έγινε γνωστό ότι ο πλάτανος συγκαταλέγεται στα πέντε μεγαλύτερα δέντρα της Ευρώπης.\nΟ οικισμός Κρασίου ανήκει σε προστατευόμενη φυσική περιοχή, ενώ με ευθύνη του δήμου ο πλάτανος ραντίζεται τέσσερις φορές τον χρόνο για την αποφυγή ασθενειών.\nPosted by hamomilaki Anthemis at 9:19:00 AM Links to this post\nLabels: Προστασία Περιβάλλοντος , Προστατευόμενες περιοχές\nΓια 4 ώρες θέριζαν πουλιά!\nΗ υποκρισία των αρμόδιων υπηρεσιών και γενικότερα της πολιτείας που υπόσχεται πράσινη ανάπτυξη και σεβασμό στο περιβάλλον, ξεχείλισαν προχθές στη λιμνοθάλασσα Κοτυχίου που αποτελεί μέρος του Εθνικού Πάρκου Κοτυχίου-Στροφυλιάς και προστατευόμενη περιοχή από τη Διεθνή Σύμβαση Ramsar\nΣτο θέμα αναφέρθηκαν με κοινή ανακοίνωσή τους χθες οι Οικολόγοι της Ηλείας και της Αχαΐας (Ενωση Πολιτών για την Οικολογία και το Περιβάλλον - ΕΠΟΠ) και (Οικολογική Κίνηση Πάτρας - ΟΙΚΙΠΑ). Οπως καταγγέλλουν οι δύο οικολογικές οργανώσεις: «Με την έναρξη της κυνηγετικής περιόδου το Κοτύχι θυμίζει ξανά πεδίο μάχης. Ο ανύποπτος επισκέπτης, ιδίως τις μη εργάσιμες ημέρες και ώρες, που θα θελήσει να απολαύσει το φυσικό περιβάλλον της λιμνοθάλασσας γίνεται αυτόπτης μάρτυρας μιας απίστευτης σφαγής πουλιών, που οργανώνουν οι λαθροκυνηγοί της περιοχής με τις περιβόητες "κλεισιές".»\nΟι επαναληπτικές καραμπίνες σκορπίζουν τον όλεθρο σε οτιδήποτε πετάει στη λιμνοθάλασσα. Και όλα αυτά παρά τη ρητή απαγόρευση του κυνηγιού σ' αυτή την προστατευόμενη περιοχή, δηλαδή την Α' ζώνη του Εθνικού Πάρκου Κοτυχίου-Στροφυλιάς.\nΦυσικά όλοι οι αρμόδιοι είναι απόντες! Και το δασαρχείο και η θηροφυλακή. Άλλωστε αυτό πράττουν όλα αυτά τα χρόνια, αφήνοντας τους λαθροκυνηγούς ασύδοτους και το Κοτύχι ξέφραγο αμπέλι».\nwww.enet.gr / Του ΜΑΚΗ ΝΟΔΑΡΟΥ\nPosted by hamomilaki Anthemis at 9:54:00 AM Links to this post\nLocation: Strofilia, Kirefs 34010, Greece\nPosted by hamomilaki Anthemis at 11:35:00 AM Links to this post\nΥγιεινό παιδικό δωμάτιο χωρίς χημικά - Οικολογική καθαριότητα\nΤα τελευταία χρόνια οι παιδικές αλλεργίες έχουν πολλαπλασιαστεί και αυτό οφείλεται σε μεγάλο βαθμό στην αυξημένη χρήση οικιακών χημικών προϊόντων. Τι μπορείτε να κάνετε, για να έχετε πιο υγιεινό σπίτι και ειδικά πιο υγιεινό παιδικό δωμάτιο;\nΤα σύγχρονα σπίτια δεν έχουν τίποτα να ζηλέψουν από ένα εργαστήριο χημείας. Έχετε μετρήσει πόσα διαφορετικά προϊόντα χρησιμοποιείτε καθημερινά για τον καθαρισμό και την απολύμανση του σπιτιού σας; Η απάντηση είναι δεκάδες...\nΌμως, τα χρειάζεστε όλα αυτά ή απλά επιβαρύνετε το περιβάλλον και την υγεία των παιδιών σας με τη συχνή χρήση τους; Υπάρχουν, άλλωστε, πολλοί τρόποι για να κρατάτε το σπίτι και τα δωμάτια των παιδιών καθαρά, χωρίς να χρησιμοποιείτε δεκάδες χημικά προϊόντα, που υπόσχονται την “απόλυτη” καθαριότητα.\nΜειώστε τις ανάγκες για καθαρισμό\nΚαθαρίστε το δωμάτιο από πάνω προς τα κάτω και αφήστε το δάπεδο τελευταίο. Αφήστε τη σκόνη να κατακαθίσει, πριν χρησιμοποιήσετε την ηλεκτρική σκούπα.\nΕίναι καλό να έχετε πολλά φυτά μέσα\nκαι έξω από το σπίτι.\nΟ κισσός, οι ζέρμπερες, τα χρυσάνθεμα, τα φυλλόδεντρα και διάφορα άλλα καλλωπιστικά φυτά έχουν τη δυνατότητα να κατακρατούν τοξικές και άλλες ανεπιθύμητες ουσίες, που εκλύονται στην ατμόσφαιρα, π.χ. από διάφορα προϊόντα καθαρισμού, από τις ηλεκτρονικές συσκευές, τα χαλιά, ακόμη και από τον καπνό των τσιγάρων.\nΑπομακρύνετε από το δωμάτιο του παιδιού περιττά αντικείμενα, όπου συσσωρεύεται η σκόνη. Μην κρατάτε αντικείμενα που τα παιδιά δε χρησιμοποίησαν καθόλου τους τελευταίους μήνες. Βάλτε τα στην αποθήκη ή χαρίστε τα σε κάποιον, που θα τα χρησιμοποιήσει.\nΧρησιμοποιήστε λιγότερα απορρυπαντικά\nΜε έξυπνους, εύκολους, ανέξοδους και κυρίως φιλικούς προς το περιβάλλον τρόπους, γνωρίστε τα μυστικά της οικολογικής καθαριότητας. Η προσπάθεια για φυσικότερο καθαρισμό ωφελεί την υγεία των παιδιών, που η ανάπτυξή τους βλάπτεται από την επαφή με χημικές ουσίες.\nΜην αγοράζετε προϊόντα που περιέχουν χλώριο ή ενώσεις του χλωρίου. Επιλέξτε προϊόντα που παρασκευάζονται από φυσικές πρώτες ύλες, που θα βρείτε σε καταστήματα βιολογικών προϊόντων.\nΓια το δωμάτιο του παιδιού προτιμήστε ζεστό νερό και πράσινο ή άσπρο σαπούνι σε νιφάδες. Μπορείτε να το χρησιμοποιείτε για γενικό καθαρισμό. αλλά και για το πλύσιμο των ρούχων του παιδιού. Αν υπάρχουν δύσκολοι λεκέδες, προσθέστε λίγο ξύδι.\nΑποφύγετε προϊόντα με “αντιβακτηριακή” δράση.\nΔεν προσφέρουν τίποτα ουσιαστικό, αντίθετα μπορεί να δημιουργήσουν ένα επικίνδυνα “αποστειρωμένο” περιβάλλον στο χώρο του παιδιού.\nΓια απολύμανση ψεκάστε την επιφάνεια που θέλετε να καθαρίσετε με άσπρο ξίδι ή μηλόξιδο. Στη συνέχεια σκουπίστε με ένα βρεγμένο πανί.\nΚαθαρίζετε με φυσικές ουσίες και όχι απαραίτητα με χημικά ισχυρά απορρυπαντικά. Το λευκό ξίδι, ο χυμός του λεμονιού και η μαγειρική σόδα έχουν αποδεδειγμένα κορυφαία αποτελέσματα σε πολλές “δύσκολες” περιπτώσεις. Χρησιμοποιήστε ξύδι σε ζεστό νερό (2 κουταλιές ξύδι ανά λίτρο νερού), για να καθαρίσετε τζάμια και καθρέφτες με παλιές εφημερίδες.\nΗ μαγειρική σόδα είναι εξαιρετική, ακίνδυνη, έχει τεράστιες δυνατότητες στο καθάρισμα και το γυάλισμα και είναι πάμφθηνη.\nΓια τα αποτυπώματα στις πόρτες και τα αλουμίνια μια πατάτα κομμένη στη μέση κάνει θαύματα! Περάστε την πατάτα πάνω από τις λερωμένες επιφάνειες και μετά σκουπίζετε μ’ ένα πανάκι ποτισμένο με λίγο χλιαρό νερό.\nΠάρτε μια σκούπα που φιλτράρει με νερό για τον καθαρισμό του σπιτιού ή μια συσκευή με ατμό για να περνάτε τα χαλιά, το πάτωμα και τα στρώματα. Μαζεύει όλες τις τρίχες και γενικά οτιδήποτε δε μαζεύεται με την κανονική σκούπα.\nΑντί για τοξικά αποσμητικά χώρου χρησιμοποιήστε φύλλα λεβάντας, μέντας ή φυσικά αιθέρια έλαια.\nΟι περισσότεροι από εμάς χρησιμοποιούν διπλάσια ή τριπλάσια ποσότητα απορρυπαντικού από την αναγκαία νομίζοντας, ότι έτσι θα έχουμε καλύτερα αποτελέσματα. Διαβάστε προσεκτικά τις οδηγίες χρήσης και μην υπερβάλετε στη δοσολογία.\nLabels: Οικολογικός καθαρισμός\nΙαπωνία: Ξεκίνησε το αμφιλεγόμενο κυνήγι δελφινιών\nΑπτόητοι από τις διεθνείς αντιδράσεις, ψαράδες του χωριού Ταΐτζι στη νοτιοδυτική Ιαπωνία ξεκίνησαν, σήμερα, Τετάρτη το ετήσιο κυνήγι δελφινιών, το οποίο ήταν το θέμα του βραβευμένου με Όσκαρ ντοκιμαντέρ Ο Όρμος του Ελληνοαμερικανού σκηνοθέτη Λούι Ψυχογιού.\nΤο βραβευμένο ντοκιμαντέρ Ο Όρμος (The Cove), που γυρίστηκε μυστικά στο Ταΐτζι, προκάλεσε τις αντιδράσεις των κατοίκων του χωριού αλλά και των Ιαπώνων εθνικιστών, οι οποίοι πραγματοποίησαν θορυβώδεις διαδηλώσεις και προσπάθησαν να εμποδίσουν την προβολή του. Η ταινία προβλήθηκε τελικά τον Ιούλιο σε έναν φρουρούμενο κινηματογράφο του Τόκιο.\nPosted by hamomilaki Anthemis at 4:17:00 PM Links to this post\nLabels: Δελφίνια , Εγκλήματα , Κακοποίηση ζώων , Κυνήγι δελφινιών\nΠροστατευόμενη περιοχή του Όρους Πάρνωνα - Υγροτόπ...\nΥγιεινό παιδικό δωμάτιο χωρίς χημικά - Οικολογικ...\nΙαπωνία: Ξεκίνησε το αμφιλεγόμενο κυνήγι δελφινιών...


2011-12 Β' #10 ~ vissini.gr | ΑΕΛ | LARISSA FC\n2011-12 Β' #10\nΠΡΩΤΑΘΛΗΜΑ FOOTBALL LEAGUE 2011-2012\nΓκολ υπέρ : 26\n3η αγωνιστική : 12/11/2011 : ΑΕΛ - Βύζας Μεγάρων 0-0\n4η αγωνιστική : 20/11/2011 : Βέροια - ΑΕΛ 0-3\n5η αγωνιστική : 27/11/2011 : ΑΕΛ - Πιερικός 0-0\n1η αγωνιστική : 30/11/2011 : ΑΕΛ - Ηρακλής Ψαχνών 0-0\n6η αγωνιστική : 4/12/2011 : ΑΕΛ - Παναχαϊκή 2-1\n7η αγωνιστική : 11/12/2011 : Εθνικός Αστέρας - ΑΕΛ 0-0\n2η αγωνιστική : 14/12/2011 : Πανσερραϊκός - ΑΕΛ 2-1\n8η αγωνιστική : 18/12/2011 : ΑΕΛ - Αναγέννηση Επανομής 5-2\n9η αγωνιστική : 4/1/2012 : Αναγέννηση Γιαννιτσών - ΑΕΛ 0-3\n10η αγωνιστική : 8/1/2012 : ΑΕΛ - Διαγόρας 1-0\n11η αγωνιστική : 14/1/2012 : Καλλονή - ΑΕΛ 1-0\n12η αγωνιστική : 22/1/2012 : ΑΕΛ - Πλατανιάς 0-1\n13η αγωνιστική : 25/1/2012 : Πανθρακικός - ΑΕΛ 1-0\n14η αγωνιστική : 29/1/2012 : Καλλιθέα - ΑΕΛ 1-0\n15η αγωνιστική : 19/2/2012 : ΑΕΛ - Θρασύβουλος 2-1\n16η αγωνιστική : 26/2/2012 : Αγροτικός Αστέρας - ΑΕΛ 1-0\n17η αγωνιστική : 3/3/2012 : ΑΕΛ - Φωκικός 0-0\n18η αγωνιστική : 10/3/2012 : Ηρακλής Ψαχνών - ΑΕΛ 0-0\n20η Αγωνιστική : 19/3/2012 : Βύζας Μεγάρων - ΑΕΛ 1-0\n22η Αγωνιστική : 28/3/2012 : Πιερικός - ΑΕΛ 2-1\n23η Αγωνιστική : 1/4/2012 : Παναχαϊκή - ΑΕΛ 2-0\n24η αγωνιστική : 4/4/2012 : ΑΕΛ - Εθνικός Αστέρας 2-0\n25η αγωνιστική : 8/4/2012 : Αναγέννηση Επανομής - ΑΕΛ 1-0\n21η Αγωνιστική : 11/4/2012 : ΑΕΛ - Βέροια 2-2\n26η αγωνιστική : 22/4/2012 : ΑΕΛ - Αναγέννηση Γιαννιτσών 4-1\n27η αγωνιστική : 25/4/2012 : Διαγόρας - ΑΕΛ 0-3\n28η αγωνιστική : 29/4/2012 : ΑΕΛ - Καλλονή 1-1\n29η αγωνιστική : 2/5/2012 : Πλατανιάς - ΑΕΛ 0-0\n30η αγωνιστική : 9/5/2012 : ΑΕΛ - Πανθρακικός 3-2\n31η αγωνιστική : 13/5/2012 : ΑΕΛ - Καλλιθέα 0-1\n32η αγωνιστική : 16/5/2012 : Θρασύβουλος - ΑΕΛ 1-1\n33η αγωνιστική : 20/5/2012 : ΑΕΛ - Αγροτικός Αστέρας 4-1\n34η αγωνιστική : 23/5/2012 : Φωκικός - ΑΕΛ 2-0\n3η αγωνιστική : ΑΕΛ - Βύζας Μεγάρων 0-0\nΑΕΛ (Κρίς Κόουλμαν): Σωτηρίου, Κατσιαρός, Παπαγεωργίου, Ταλ, Ααράμπ, Μπόα Μόρτε, Νεμπεγλέρας, Γκονζάλες (24΄ λ.τ. Σιατραβάνης), Σεσίνια (80΄ Ζεκίνια), Πλιάγκας (60΄ Τσιμπάμπα), Σαϊτιώτης.\nΒύζας (Νίκος Παντέλης): Κοτταράς, Γκούμας, Αρκουμάνης, Στατάκης, Λίτσης (67΄ Ρούσσος), Σανόκο, Μωυσίδης, Ουατάρα (90΄+1΄ Ρωμαίδης), Πλάτανος, Χριστοφιλέας, Σκαφτούρος (79΄ Πέτρου).\nΕπόπτες: Πέτρος Χριστοδούλου (Αθηνών), Μιχαήλ Δόσης (Αθηνών)\nΕισπράξεις: 49.874 ευρώ.\nΗ ΑΕΛ μετά από έξι χρόνια επέστρεψε στη Β΄ Εθνική κατηγορία και όλοι περίμεναν ότι θα έδειχνε αμέσως τη δύναμή της και τις προθέσεις να επιστρέψει στη Σούπερ Λίγκα. Ο πρώτος αγώνας ήταν εντός έδρας, στο πανέμορφο AEL FC ARENA, ο αντίπαλος ο Βύζαντας Μεγάρων από τους εύκολους και μάλιστα ήρθε με προπονητή μιας ημέρας τον Νίκο Παντέλη, ενώ έπαιξε και ένα ημίχρονο με δέκα παίκτες (λόγω αποβολής στο 39΄ του Στατάκη). Παρόλα αυτά δεν κατάφερε να πάρει τη νίκη και ήρθε ισόπαλη με 0-0 παρά την πληθώρα των φάσεων που δημιούργησε (είχε και δοκάρι στο 52΄ με τον Νεμπεγλέρα) και τη συντριπτική κατοχή της μπάλας.\nΗ λαρισινή ομάδα ξεκίνησε δυνατά το παιχνίδι και στο πρώτο τέταρτο έβαλε τους αντιπάλους της στην εστία αλλά χωρίς να πετύχει τέρμα. Μετά το…σοκ των πρώτων λεπτών οι φιλοξενούμενοι ισορρόπησαν το παιχνίδι και με τα μακρινά σουτ του Λίτση απείλησαν την εστία του Σωτηρίου. Και ενώ το ματς έδειχνε μια ΑΕΛ να προσπαθεί να διασπάσει δύσκολα την ομάδα του Βύζαντα (ατυχία που τραυματίστηκε ο Γκονζάλες στο 24΄ και αποχώρησε) οι φιλοξενούμενοι έμειναν με δέκα παίκτες λόγω αποβολής με ανόητη (από πλευράς του ποδοσφαιριστή) δεύτερη κίτρινη κάρτα του Στατάκη στο 39΄ για να τελειώσει το ημίχρονο με τους «βυσσινί» να έχουν αριθμητικό πλεονέκτημα, πλεονέκτημα στην κατοχή αλλά όχι στο αποτέλεσμα. Στο ξεκίνημα το δευτέρου μέρος ήταν γνωστό ότι το γήπεδο θα έγερνε με την ΑΕΛ να έχει αριθμητικό πλεονέκτημα και στο 52΄ ο Νεμπεγλέρας σημάδεψε το δοκάρι και ο Πλιάγκας τον…Κοτταρά. Παρά το εκρηκτικό ξεκίνημα και την είσοδο του Τσιμπάμπα στη θέση του Πλιάγκα η ΑΕΛ στη συνέχεια δεν έβρισκε τρόπους να διασπάσει την άμυνα του Βύζαντα. Υπήρχε ένα δίλεπτο (70΄-71΄) που η ΑΕΛ πλησίασε κοντά στο γκολ με Σαϊτιώτη-Νεμπεγλέρα και στη συνέχεια προσπαθούσε να απειλήσει με μακρινά σουτ που όμως αποδεικνύονταν εύκολη λεία για τον Κοτταρά. Το ίδιο μοτίβο υπήρχε μέχρι τη λήξη του αγώνα με τους παίκτες του Βύζαντα Μεγάρων να αμύνονται ηρωικά και τελικά να παίρνουν τον ανέλπιστο βαθμό της ισοπαλίας και οι ποδοσφαιριστές του Κόουλμαν να κρυώνουν τους φιλάθλους περισσότερο από τις καιρικές συνθήκες που επικρατούσαν. Το τελικό 0-0 έφερε απογοήτευση στους γηπεδούχους και ενθουσιασμό στους φιλοξενούμενους...\n«Επιθετικά δεν ήμασταν τόσο καλοί, είχαμε ένταση και εκνευρισμό ειδικά όταν φτάναμε κοντά στην εστία. Αν πετυχαίναμε ένα γκολ η επικράτηση θα ερχόταν εύκολα, ενώ όσο δημιουργούσαμε ευκαιρίες και δεν σκοράραμε, γεμίζαμε με άγχος. Οι περισσότερες ομάδες που θα έρχονται εδώ θα προσπαθούν περισσότερο να μας σταματήσουν παρά να μας κερδίσουν. Δεν βοήθησε στο παιχνίδι η αποβολή, γιατί ο αντίπαλός μας έγινε πιο συντηρητικός στο παιχνίδι και μας δημιούργησε εκνευρισμό. Πρέπει να περιμένουμε τέτοιο στιλ παιχνιδιού, να μας χτυπήσουν και να παίζουν αμυντικά, όμως εμείς πρέπει να είμαστε προετοιμασμένοι. Υπάρχουν διαφορετικοί τρόποι για να δεις ένα σύστημα, όπως το 4-3-3. Το ζήτημα είναι ότι κάναμε ευκαιρίες. Είμαι ικανοποιημένος από τον τρόπο που αντιμετωπίσαμε το ματς, αλλά δεν κάναμε γκολ τις ευκαιρίες. Αυτό που αντιμετωπίσαμε ήταν ό,τι πιο δύσκολο μπορεί να αντιμετωπίσει μία ομάδα. Η έξοδος του Γκονζάλες δεν ήταν το καλύτερο για μας, αφού ο Σιατραβάνης δεν βρίσκεται ακόμη στο επιθυμητό επίπεδο. Σε κάθε αγώνα είναι δεδομένη η πίεση γιατί η ΑΕΛ είναι μεγάλη ομάδα. Αν και σήμερα κερδίζαμε και μάλιστα με μεγάλο σκορ δεν θα σήμαινε ότι θα κερδίζαμε την άνοδο, υπάρχουν πολλοί βαθμοί να πάρουμε. Έχουμε μπροστά μας λοιπόν τρεις αγώνες με ομάδες που έχουν επίσης υψηλούς στόχους (Βέροια, Πιερικός, Παναχαϊκή) και μπορούμε να δείξουμε πράγματα εκεί».\n9η αγωνιστική : Αναγέννηση Γιαννιτσών - ΑΕΛ 0-3\nΣκόρερ: 26', 84' Τσιμπάμπα, 45+ 1' Χατζής,\nΑποβολή: 78' Χατζής (2η κίτρινη)\nΑναγέννηση Γιαννιτσών (Σπύρος Μπαξεβάνος): Βοσνιάδης, Παπαδόπουλος, Τέλλος, Σερέτης, Κυζιρίδης (85' Τσεβελέκης), Γιόνδης (71' Τοσουνίδης), Ντατίδης, Αποστολίδης, Στεργίδης, Μπέκα (79' Μπαξεβάνος), Τσιλής.\nΑΕΛ (Κρις Κόουλμαν): Σωτηρίου, Αραμπατζής, Κολοβέτσιος, Ααράμπ, Κατσιαρός, Χατζής, Νεμπεγλέρας, Πλιάγκας (82' Καρανίκας), Χασομέρης (88' Καραχάλιος), Τσιμπάμπα (90' Σιατραβάνης), Σαϊτιώτης.\nΕπόπτες: Ελευθέριος Καραλής (Ηπείρου), Μιχαήλ Στόϊκος (Κέρκυρας)\nΜε το δεξί ξεκίνησε τις αγωνιστικές υποχρεώσεις η ΑΕΛ για το 2012. Χωρίς να φορτσάρει η ΑΕΛ ιδιαίτερα, πέρασε σαν σίφουνας από τα Γιαννιτσά, φιλοδωρώντας με τρία τέρματα την τοπική Αναγέννηση. Ενα φαινομικά δύσκολο παιχνίδι, η ΑΕΛ το μετέτρεψε σε περίπατο! Με επιθετικές « εκρήξεις», οι βυσσινί ξεπέρασαν το εμπόδιο της Αναγέννηση Γιαννιτσών. Τα γκολ για την ομάδα του κάμπου 27', 84' Τσιμπάμπα σουτ, 45' Χατζής σουτ.\n«Ήμαστε πολύ ευχαριστημένοι από την εμφάνιση και τους τρεις βαθμούς που ήταν και το πλέον σημαντικό για μας. Είτε ένα, είτε δύο, είτε τρία γκολ δίνουν τους ίδιους βαθμούς. Ξέρουμε ότι για να καταφέρουμε να φτάσουμε στη νίκη πρέπει να είμαστε σε εγρήγορση σε όλους τους αγώνες, αφού το πρωτάθλημα έχει τις δικές του ιδιαιτερότητες. Πρέπει να είμαστε συγκεντρωμένοι επί 90 λεπτά για να διασφαλίζουμε ότι θα πάρουμε αυτό που θέλουμε σε κάθε αγώνα. Κάτω από αυτές τις συνθήκες κάναμε μια πολύ καλή εμφάνιση και είμαστε χαρούμενοι γι’ αυτό».\n-Έχουν ακουστεί και έχουν γραφτεί πολλά για το μέλλον σας στην ομάδα. Τι ισχύει;\n«Τα πράγματα έχουν αλλάξει όπως γνωρίζετε. Χάσαμε κάποιους παίκτες και προσπαθούμε να τους αντικαταστήσουμε με κάποιους άλλους. Πριν από τα Χριστούγεννα μίλησα με τον πρόεδρο και του εξέφρασα τους προβληματισμούς μου για τα όσα μπορεί να επιφέρει η αλλαγή των οικονομικών δεδομένων. Του είπα μάλιστα ότι ίσως θα ήταν καλύτερο να προχωρήσει η ομάδα με έναν άλλο τεχνικό. Μετά από την επιστροφή μου από την άδεια των Χριστουγέννων συζητήσαμε εκ νέου και αποφασίσαμε να μείνω για τους δύο πρώτους αγώνες της χρονιάς, γιατί η εξέλιξη αυτή ήταν ξαφνική και η ομάδα δεν θα ήταν έτοιμη να με αντικαταστήσει. Τα δεδομένα άλλαξαν και αν δεν μπορούσαν να γίνουν αυτά που θα ήθελα, τότε αυτή η λύση θα ήταν η καλύτερη για όλους μας. Την Κυριακή θα είναι το τελευταίο μου ματς στον πάγκο της ομάδας. Νομίζω ότι όλες οι αποφάσεις πάρθηκαν με γνώμονα το καλό της ομάδας. Η ΑΕΛ βρίσκεται σε ένα δύσκολο δρόμο και πρέπει να προχωρήσει. Χρειαζόταν αλλαγές και στο μπάτζετ και περισσότερους Έλληνες στο ρόστερ. Νομίζω ότι αυτές οι κινήσεις θα ωφελήσουν την ομάδα μακροπρόθεσμα».\n-Έχετε δεχτεί πρόταση από την Εθνική Ουαλίας ή η αποχώρησή σας είναι απόρροια των νέων οικονομικών δεδομένων;\n«Είναι φυσιολογικό να έχει συνδεθεί το όνομά μου με την Εθνική ομάδα της χώρας μου. Γνωρίζετε ότι μετά το θάνατο του φίλου μου Γκάρι Σπιντ η θέση είναι κενή και σε τέτοιες περιπτώσεις πάντα συνδέεται το όνομά μου. Η απόφασή μου να αποχωρήσω έχει να κάνει κυρίως με τη δομή της ομάδας και τη φιλοσοφία που είχα στο μυαλό μου το καλοκαίρι όταν υπέγραψα. Αποκτήσαμε πολλούς ξένους παίκτες τότε, αλλά στη συνέχεια τα πράγματα άλλαξαν. Ξέρω ότι η οικονομική κατάσταση στη χώρα δεν είναι καθόλου καλή και έχουν επηρεαστεί όλες οι ομάδες. Όχι μόνο η ΑΕΛ. Η απόφασή μου δεν έχει να κάνει με τον μισθό μου. Δεν ήρθα στην ΑΕΛ για τα λεφτά, αλλά για την εμπειρία και για να μπορέσω να δουλέψω σε ένα μεγάλο κλαμπ. Πρέπει να είμαστε ειλικρινείς και ρεαλιστές για να μπορέσει η ομάδα να αποχωρήσει. Πρέπει να γνωρίζουμε τι είναι αυτό που χρειάζεται η ομάδα. Να βάση την οικονομική συγκυρία, η δική μου αποχώρηση και οι αποχωρήσεις κάποιων παικτών ίσως να ήταν και η καλύτερη λύση. Δεν έχει νόημα να κρατάς έναν μη ικανοποιημένο ποδοσφαιριστή στην ομάδα σου. Είναι προτιμότερο να έχεις Έλληνες παίκτες που γνωρίζουν στον απόλυτο βαθμό την κατάσταση και θα δίνουν τα πάντα στον αγωνιστικό χώρο, παρά παίκτες με ποιότητα που δεν είναι ικανοποιημένοι. Πρέπει η ομάδα να έχει ισορροπία στα αποδυτήριά της και αυτό δεν επιτυγχάνεται αν ένας παίκτης είναι πληρωμένος και ένας άλλος όχι».\n10η αγωνιστική : ΑΕΛ - Διαγόρας Ρόδου 1-0\nΣκόρερ: 23' Χασομέρης\nΑΕΛ (Κρις Κόουλμαν): Σωτηρίου, Αραμπατζής, Κολοβέτσιος, Καλί, Κατσιαρός, Ααράμπ, Νεμπεγλέρας, Πλιάγκας (76' Βενετίδης), Σαϊτιώτης (71' Βούζας), Τσιμπάμπα, Χασομέρης (90' Καρανίκας).\nΔιαγόρας (Μιχάλης Τσιβρινής): Πονηρός, Μπακάλης, Λερογιάννης (80' Χατζηπέτρου), Χατζηκοσμάς, Αυγενίκου, Ματεντζίδης, Επιφανής (75' Ρούσσος), Τσίτσι, Καρπαθάκης, Πουλόπουλος, Μπαούρης.\nΔιαιτητής: Χρυσοβαλάντης Βράκας (Ευβοίας)\nΕπόπτες: Ανέστης Δουδούμης (Φθιώτιδας), Ανδρονίκη Νιώτη (Τρικάλων)\nΠαρατηρητής: Αλεξανδρος Τικοζογλου (Μακεδονίας)\nΠαίζοντας πολύ καλό κατά διαστήματα ποδόσφαιρο η ΑΕΛ επικράτησε με 1-0 του Διαγόρα σε αναμέτρηση, στο πλαίσιο της 10ης αγωνιστικής του πρωταθλήματος Football League στο τελευταίο ματς του Κρις Κόουλμαν στον πάγκο της ΑΕΛ. Οι βυσσινί δημιούργησαν και πάλι αρκετές φάσεις για γκολ, σκοράροντας όμως μόνο μία φορά. Χρυσός σκόρερ ο Δημήτρης Χασομέρης με προβολή έστειλε την μπάλα στα δίχτυα μετά από σέντρα του Αραμπατζή στο 23 λεπτό.\nΗ οικονομική κατάσταση του Διαγόρα ήταν τέτοια που ήρθε στη Λάρισα δίχως γιατρό! Παρόλα αυτά η λύση βρέθηκε, καθώς σε συνεννόηση με τη ΠΑΕ ΑΕΛ τις πρώτες βοήθειες έδινε το ιατρικό επιτελείο των βυσσινί.\nO Κρις Κόουλμαν αποθεώθηκε από τους φιλάθλους της ομάδας μας μετά το τέλος του αγώνα.\n«Κάναμε τα πράγματα δύσκολα για εμάς σήμερα, αφού είχαμε πολλές ευκαιρίες να\nπετύχουμε πολλά γκολ ειδικά στο πρώτο ημίχρονο. Η σημερινή εμφάνιση ήταν εντελώς διαφορετική σε σχέση με την εμφάνιση της περασμένης Τετάρτης. Καταλαβαίνω το γιατί, καταλαβαίνω ότι επηρέασε όλη η κατάσταση που έχει να κάνει με εμένα και υπό αυτές τις εξελίξεις είναι φυσιολογικό οι ποδοσφαιριστές να μην μπορούν να είναι όσο συγκεντρωμένοι χρειάζεται σε όλη τη διάρκεια του αγώνα. Το πιο σημαντικό, ωστόσο, είναι οι 3 βαθμοί. Η ομάδα έχει κάνει το 3 στα 3 στους τελευταίους αγώνες και αυτό είναι κάτι που μπορεί να της δώσει μεγάλη αυτοπεποίθηση. Ήμασταν καλύτεροι από τον αντίπαλο σε όλη τη διάρκεια του παιχνιδιού και δικαιούμασταν να πετύχουμε περισσότερα γκολ».\n-Ποιοι ήταν τελικά οι λόγοι της αποχώρησης σας από την ομάδα; Το οικονομικό, η μείωση του μπάτζετ;\n«Το είπα και θα το ξαναπώ. Δεν έχει να κάνει με το οικονομικό και με τις δικές μου προσωπικές απολαβές. Δεν ήρθα στην ΑΕΛ γι’ αυτό. Ήρθα για να ζήσω μια νέα εμπειρία. Όπως γνωρίζετε, πριν αναλάβω την ομάδα είχα παραμείνει ένα χρόνο εκτός προπονητικής δράσης και σε αυτό το διάστημα είχα την ευκαιρία να αναζητήσω κάποια νέα πράγματα γύρω από την προπονητική μου φιλοσοφία και να αναθεωρήσω κάποιες από τις αρχές μου. Θεωρώ ότι κάθε προπονητής θα πρέπει να παραμένει πιστός στις αρχές του και τα πιστεύω του. Και εγώ από τη στιγμή που δεν μπορώ να το κάνω, παίρνω τη συγκεκριμένη απόφαση. Το μπάτζετ της ομάδας διαφοροποιήθηκε στη διάρκεια της σεζόν. Το καλοκαίρι ξεκινήσαμε να χτίζουμε την ομάδα χωρίς να γνωρίζουμε την κατηγορία στην οποία θα αγωνιστούμε. Έπρεπε να κινηθούμε σε τέτοια πλαίσια ώστε να βρισκόμαστε κάπου στο μέσο. Το αποτέλεσμα ήταν να έχουμε ένα μπάτζετ πολύ μεγάλο για τα δεδομένα της Football League και μικρό για τα δεδομένα της Super League. Έφυγαν κάποιοι ποδοσφαιριστές, όπως ο Ταλ, ο Μπόα Μόρτε, ο Σεσίνια και ο Μιχαηλίδης, σημαντικοί και είναι πάντα δύσκολο όταν χάνεις τέτοιους παίκτες. Πριν φύγουμε για τις γιορτές των Χριστουγέννων είχα πει στον πρόεδρο ότι ο καλύτερος δρόμος για εκείνον και την ομάδα ήταν οι ποδοσφαιριστές που δεν είναι χαρούμενοι με την παραμονή τους στην ομάδα, να φύγουν. Αυτό θα έδινε τη δυνατότητα στην ΑΕΛ να εξοικονομήσει αρκετά χρήματα και να συμπληρώσει το ρόστερ με Έλληνες ποδοσφαιριστές που γνωρίζουν την πραγματικότητα και που θα είναι αρκετά καλοί για να ανταποκριθούν στις απαιτήσεις της κατηγορίας».\n-Μιλήσατε για Έλληνες παίκτες, όμως εμείς είδαμε μέχρι στιγμής την άφιξη δύο ξένων όπως ο Πότσι και ο Πίνα…\n«Τους καινούριους ποδοσφαιριστές δεν τους επέλεξα εγώ. Δεν μπήκα, δηλαδή, σε διαδικασία αξιολόγησης όπως έκανα το καλοκαίρι. Κάποιους από αυτούς, βέβαια, τους γνωρίζω. Αλλά είναι αλήθεια ότι στον πρόεδρο είπα πως ο δρόμος που εξήγησα λίγο νωρίτερα είναι ο πιο ασφαλής για την ομάδα».\n-Είπατε νωρίτερα ότι δεν μπορούσατε να μείνετε πιστός στις αρχές σας γι’ αυτό και αποφασίσατε να αποχωρήσετε. Μπορείτε να μας εξηγήσετε αναλυτικότερα;\n«Όταν ανέλαβα την ομάδα το περασμένο καλοκαίρι δεν γνώριζα ότι η κατάσταση είναι τόσο δύσκολη. Πρέπει να αλλάξουν πολλά. Δεν μπορείς να γίνεις μια καλή ομάδα αν σε κάθε μεταγραφική περίοδο έχεις 5-6 προσθαφαιρέσεις. Δεν είναι μακροπρόθεσμο πλάνο αυτό. Είναι μια βραχυπρόθεσμη λύση. Στην πρώτη μου συνέντευξη τύπου είχα πει ότι στόχος είναι να βοηθήσουμε την ομάδα να ανακτήσει την ταυτότητά της. Κι αυτό γίνεται μόνο αν επενδύσεις ξεκινώντας από χαμηλά, από τα τμήματα των ακαδημιών και φτάνοντας στην πρώτη ομάδα. Είναι ο μόνος τρόπος και είναι κάτι που θα ήθελα να κάνω. Όμως, γνωρίζω ότι οικονομικά αυτή τη στιγμή δεν μπορεί να γίνει. Επιπλέον, χρειάζονται 4,5 ή 6 χρόνια για να φανούν αποτελέσματα, για να μπορέσουν κάποιοι ποδοσφαιριστές από τις ακαδημίες να στελεχώσουν την επαγγελματική ομάδα. Αυτή όμως είναι η καλύτερη λύση. Από όσο γνωρίζω στα τμήματα υποδομής της ΑΕΛ υπάρχουν περίπου 250 παιδιά. Για μένα αυτός ο αριθμός είναι τίποτα. Αν τα πράγματα λειτουργούσαν όπως θα έπρεπε η ομάδα θα έπρεπε να έχει τουλάχιστον 1000 παιδιά. Είναι κάτι που χρειάζεται χρήματα και σκληρή δουλειά. Όμως αυτή τη στιγμή δεν ήταν δυνατό να γίνει. Βασικός στόχος είναι η επιστροφή της ομάδας στην Super League. Παράλληλα ωστόσο θα ήθελα να ξεκινήσω το χτίσιμο της ομάδας από χαμηλά. Χρειάζεται να γίνουν πολλά. Το πιο σημαντικό είναι η ομάδα να ανεβεί στη μεγάλη κατηγορία».\n-Για τις μέχρι στιγμής αποχωρήσεις…\n«Είναι ποδοσφαιριστές που ήθελαν να φύγουν γιατί δεν ήταν ευχαριστημένοι με αυτό που ζούσαν εδώ. Από τη στιγμή που δεν ήταν ευχαριστημένοι δεν θα απέδιδαν αυτό που μπορούν και αυτό που χρειάζεται η ομάδα από εκείνους, πόσο μάλλον από τη στιγμή που η ομάδα ξόδεψε αρκετά για να τους φέρει εδώ. Γι’ αυτό και θεωρώ ότι ήταν η καλύτερη λύση. Δεν είμαι υπέρ της λογικής να υπάρχουν στην ομάδα παίκτες που δεν είναι ευχαριστημένοι. Η ομάδα πρέπει πρώτον, να ανέβει στην Super League και δεύτερον, να παραμείνει. Η επένδυση στις ακαδημίες είναι μια μακροχρόνια διαδικασία. Η ομάδα αυτή τη στιγμή πρέπει να έχει στο ρόστερ της παίκτες τα συμβόλαια των οποίων να μπορεί να αντέξει».\n-Σε ραδιοφωνική του συνέντευξη ο πρόεδρος είπε ότι κατέβαλλε μεγάλες προσπάθειες για να σας μεταπείσει. Εσείς γιατί παραμείνατε τόσο αμετακίνητος;\n«Τους πρώτους τρεις μήνες μαζί με τους συνεργάτες μου, τον Γιώργο Πήδουλα και τον Τίμο Καβακά, δημιουργήσαμε την δομή της ομάδας και λειτουργούσαμε με τον τρόπο που ήθελα. Δηλαδή με πειθαρχία, με διπλές προπονήσεις και με βαρύτητα στη διατροφή. Μετά το πρώτο τρίμηνο ήταν φανερό ότι υπήρχε ένα οικονομικό πρόβλημα, το οποίο με έκανε να νιώθω άβολα, γιατί δεν μπορούσα να δουλέψω με τον τρόπο που θέλω. Είναι δύσκολο να κρατήσεις ποδοσφαιριστές και να τους επιβάλλεις πράγματα όταν γνωρίζεις ότι σε κάποιους οφείλονται χρήματα. Γνωρίζω ότι ο ΠΑΟΚ και ο Άρης, όπως επίσης και άλλες ομάδες έχουν οικονομικά προβλήματα και είναι δικό τους θέμα. Εγώ κοιτάω τα δικά μας. Για τρεις μήνες τα πράγματα λειτούργησαν πολύ καλά. Τους τελευταίους τρεις μήνες έγιναν δύσκολα. Μετά την φυγή του Καβακά, ανέλαβε ο Νίκος Κωτσοβός και προστέθηκε στο τιμ ο Νίκος Γκούλιος. Όλοι οι συνεργάτες μου προσπάθησαν να κάνουν τις συνθήκες όσο το δυνατόν καλύτερες για μένα. Πριν από 4-5 χρόνια ίσως πάνω στους τρεις μήνες να έλεγα ότι φεύγω και ότι δεν μπορώ να συνεχίσω άλλο. Επειδή όμως είμαι μεγαλύτερος και ωριμότερος, έκανα υπομονή και νομίζω ότι το είδατε όλοι. Καταλαβαίνω το πάθος του κόσμου για την ομάδα. Είναι απίστευτο. Καταλαβαίνω τη σύνδεση όλης της πόλης με την ομάδα. Ξέρω ότι κάθε φίλαθλος έχει την ομάδα στο αίμα του. Όμως είμαι επαγγελματίας και αποφάσισα να κάνω αυτό που θεωρώ ότι είναι σωστό, αυτό που μου λέει η καρδιά μου και αυτό που μου λέει το συναίσθημα που έχω μέσα μου. Και αυτό που έχω μέσα μου μου λέει ότι θα ήταν επικίνδυνο να μείνω γιατί θα ήταν επικίνδυνο για την ομάδα. Δεν θα ήθελα από εδώ και στο εξής να είμαι άλλος ένας προπονητής από αυτό που έχουν γνωρίσει οι παίκτες».\n-Θεωρείτε ότι μετά την αποχώρησή σας η πλέον ενδεδειγμένη λύση είναι το έργο σας να το συνεχίσουν οι συνεργάτες σας;\n«100%. Θα ήταν δύσκολο με άλλο προπονητή. Γνωρίζω πως είναι σε αυτές τις περιπτώσεις. Ο προπονητής που έρχεται στα μέσα μιας χρονιάς είναι συνήθως λιγάκι μόνος και απομονωμένος. Πιστεύω ότι ένας έξυπνος προπονητής δεν θα αλλάξει πολλά σε αυτή την ομάδα. Σε κάθε περίπτωση δεν χρειάζεται βιασύνη. Ο Νίκος έχει την εμπειρία, γνωρίζει την ομάδα γιατί ήταν εδώ και πριν από χρόνια, ξέρει την κατηγορία, ξέρει τους παίκτες και την δομή της ομάδας. Είναι πιο εύκολο. Θεωρώ για 2-3 εβδομάδες καλό είναι η ομάδα να προχωρήσει ως έχει και αν όλα κυλήσουν καλά δεν υπάρχει λόγος για αλλαγές».\n-Αληθεύει ότι είχατε πρόταση από άλλη ομάδα της Super League;\n«Δεν θα έλεγα πρόταση, αλλά απόπειρα για συζήτηση την οποία και απέρριψα».\n-Δηλαδή δεν σκέφτεστε να εργαστείτε ξανά στην Ελλάδα;\n«Ο λόγος που επέστρεψα μετά την διακοπή των Χριστουγέννων ήταν για να καθίσω στο ίδιο τραπέζι με τον πρόεδρο και να συζητήσουμε αναλυτικά. Θεωρώ ότι δεν θα ήταν καλό για μένα να συνεχίσω στην ομάδα. Μου ζήτησε να παραμείνω τουλάχιστον για τους δυο πρώτους αγώνες της χρονιάς και το δέχτηκα γιατί θεωρώ ότι ήταν και το πιο σωστό. Κανείς δεν ξέρει τι θα γίνει σε 6, σε 12 ή σε 18 μήνες. Για μένα το ζήτημα δεν είναι αν κάποια στιγμή θα εργαστώ ξανά στην Ελλάδα, αλλά αν κάποια στιγμή επιστρέψω στην ΑΕΛ. Αν υπάρχουν οι συνθήκες για να γίνει η ΑΕΛ ξανά μεγάλο κλαμπ, τότε όλα μπορούν να γίνουν. Κανείς δεν ξέρει τι μπορεί να σου φέρει το αύριο στο ποδόσφαιρο».\n-Αληθεύει ότι χθες σας επισκέφθηκε αντιπροσωπεία ατόμων που φέρεται να εκπροσωπεί έναν υποψήφιο αγοραστή της ΠΑΕ και σας ζήτησε να παραμείνετε;\n«Είναι αλήθεια. Είχα μια συνάντηση με τον πρόεδρο χθες στο ξενοδοχείο και κατόπιν είχα μια πρόσκληση από ένα τραπέζι για να καθίσω μαζί τους. Εκεί μου μετέφεραν τη σοβαρή σκέψη τους να αναλάβουν την ομάδα. Δεν είπα πολλά, όμως η εμπειρία μου στο χώρο του ποδοσφαίρου μου λέει το εξής. Όταν δεν υπάρχουν υπογραφές, επίσημα χαρτιά και οριστικές καταστάσεις, δεν μπορούμε να μιλάμε με τα εάν, τα εφόσον και τα ίσως. Αν γίνει κάτι στο μέλλον δεν μπορώ να το ξέρω».\n-Μπορείτε να μας δώσετε την ακριβή εικόνα σε σχέση με τις οικονομικές οφειλές προς τους ποδοσφαιριστές;\n«Είναι ερώτηση που μπορεί να απαντήσει ο πρόεδρος. Δεν είμαι υπεύθυνος για τα οικονομικά της ομάδας ούτε έχω απόλυτη γνώση. Θέλω να είμαι ειλικρινής και δεν θέλω να δημιουργήσω πρόβλημα σε κανέναν. Ο πρόεδρος προσπαθεί πολύ στο οικονομικό κομμάτι και προσπαθεί για το καλύτερο της ομάδας. Ξέρω, ωστόσο, ότι όταν δεν έχεις δεν μπορείς να δώσεις. Δεν είμαι εδώ για να δημιουργήσω πρόβλημα ή εντυπώσεις».\nΑνοιχτή επιστολή της ΠΑΕ ΑΕΛ (9/1/2012)\nΤο επόμενο βήμα εκ μέρους μας θα είναι η καλύτερη περίφραξη του γηπέδου, ως έσχατη λύση για να μην συμβεί ποτέ ξανά παρόμοιο περιστατικό. Ευελπιστούμε να μην χρειαστεί να το κάνουμε και άμεσα οι απαράδεκτοι να απομονωθούν και να περιθωριοποιηθούν.\nΑνακοίνωση Σ.Φ ΑΛΚΑΖΑΡ (10/1/2012)\nΤην Κυριακή που μας πέρασε, ο κόσμος της ΑΕΛ είπε το δικό του αντίο σε έναν πραγματικό προπονητή. Τον πρώτο που έσπασε μια αλυσίδα μαθητευόμενων μάγων στον πάγκο της, στα οκτώ χρόνια παρουσίας του μεγαλομετόχου στη Λάρισα. Η ομάδα στον αγώνα με το Διαγόρα έδειξε ότι αρκεί η στοιχειώδης σοβαρότητα μέσα στο γήπεδο, ώστε να επιτευχθεί γρήγορα ο στόχος της ανόδου, αφού με ελάχιστη προσπάθεια ήρθε η τρίτη συνεχόμενη νίκη. Δυστυχώς, ο άνθρωπος που συμμόρφωσε το αγωνιστικό μπουλούκι της περασμένης χρονιάς, μας άφησε, σεβόμενος τις αρχές του και αρνούμενος να δεχθεί τις επαναλαμβανόμενες αθετήσεις.\n"Αν δεν έχεις δε μπορείς να δώσεις" μας είπε φεύγοντας και στοιχηματίζουμε ότι, αυτό δεν αφορά μόνον τα χρήματα.\nΕλπίζουμε η παρακαταθήκη του να εισακουσθεί, τουλάχιστον σε ότι αφορά τη συνέχεια στον πάγκο της ΑΕΛ, αν και μας προκαλεί απορία ποιός επέλεξε τους νεοαπεκτηθέντες, αφού σίγουρα δεν τους επέλεξε αυτός.\nΓια την ιστορία, η ΑΕΛ νίκησε το Διαγόρα με 1-0, με γκολ του Χασομέρη στο 23'.\nΥ.Γ. δε σκοπεύουμε να δώσουμε άλλοθι σε κανέναν, ούτε να συμμετάσχουμε στην προσπάθεια αποπροσανατολισμού από τα πραγματικά προβλήματα της ομάδας, η οποία κινδυνεύει να πνιγεί σε επαναλαμβανόμενα λάθη και αστοχίες.\nΑνακοίνωση MONSTERS (10/1/2012)\n26η αγωνιστική : ΑΕΛ - Αναγέννηση Γιαννιτσών 4-1\nΣκόρερς: 2' (πέν.), 45+ 1' Ζεκίνια, 25' Καούνος, 83' Κολοβέτσιος - 76' Μπέκα\nΑΕΛ (Μιχάλης Ζιώγας): Σωτηρίου, Παπαγεωργίου, Κατσιαρός, Κολοβέτσιος, Ψωμάς, Χατζής, Νεμπεγλέρας, Γκονζάλες (59' Πίνα), Μπλέντι (69' Χασομέρης), Ζεκίνια, Καούνος (86' Πλιάγκας).\nΑναγέννηση Γιαννιτσών (Δημήτρης Τομπάζης): Αποστόλου, Χατζόγλου, Σερέτης, Γιόνδης (46' Καρακάσογλου), Ντατίδης, Ιορδανίδης (67' Τοσουνίδης), Σπαθάρας, Μπαξεβάνος, Στεργίδης (60' Μπέκα), Παπαδόπουλος, Στεφανίδης.\nΕπόπτες: Δημήτριος Στυλιάδης (Καστοριάς), Ιωάννης Ξενακίδης (Κοζάνης)\nΠαρατηρητής: Ιωάννης Φλαμπούρης (Αθήνας)\n«Συγχαρητήρια στα παιδιά. Έκαναν πολύ μεγάλη προσπάθεια . Έπαιξαν πάρα πολύ καλά και έδωσαν συνέχεια σε αυτό που είχαν ξεκινήσει στο ματς με τη Βέροια. Έπαιξαν όπως αρμόζει στην ΑΕΛ και στην ιστορία της, με δύναμη και αποφασιστικότητα. Είχαν αυτοπεποίθηση και δημιούργησαν αρκετές φάσεις για γκολ. Στο δεύτερο ημίχρονο, βέβαια, χαλάρωσαν σε κάποια σημεία, αλλά αυτό είναι φυσιολογικό όταν μετά από τόσο καιρό κάνεις τέτοια εμφάνιση και πετυχαίνεις τόσα γκολ. Ήθελαν να το χαρούν και αυτό είναι φυσιολογικό. Γενικά όμως έπαιξαν όπως έπρεπε».\nΤα παραπάνω δήλωσε ο Μιχάλης Ζιώγας στη συνέντευξη Τύπου μετά από το τέλος του αγώνα με τα Γιαννιτσά και ακολούθως απάντησε στη μοναδική ερώτηση που του τέθηκε και είχε να κάνει με τον πολύ δυναμικό τρόπο με τον οποίο η ομάδα μπαίνει στα τελευταία παιχνίδια. Τι έχει αλλάξει και ποιες είναι οι οδηγίες που έχει δώσει στους ποδοσφαιριστές: «Το τι έχει αλλάξει θα το κρίνετε εσείς. Αυτό που ξέρω είναι ότι εμείς προσπαθούμε πάρα πολύ. Το σίγουρο είναι ότι η ΑΕΛ βρίσκεται σε μια θέση που δεν της αρμόζει. Εμείς συνεχίζουμε με ταπεινότητα για να δούμε την επόμενη μέρα με σοβαρότητα και αποφασιστικότητα. Προσπαθούμε μέσα από τις προπονήσεις να διορθώνουμε λάθη και να βελτιωνόμαστε».\n28η αγωνιστική : ΑΕΛ - Καλλονή 1-1\nΣκόρερς: 34' Μανουσάκης - 70' Παπαγεωργίου\nΑΕΛ (Μιχάλης Ζιώγας): Σωτηρίου, Παπαγεωργίου, Βενετίδης, Ψωμάς, Κολοβέτσιος, Χατζής, Νεμπεγλέρας, Μπλέντι (46' Γκρούμπιεσιτς), Γκονζάλες (76' Χασομέρης), Ζεκίνια (87' Καρανίκας), Καούνος.\nΚαλλονή (Γιάννης Ματζουράκης): Μάππας, Κριπιντίρης, Καρακώστας, Χατζόπουλος, Μήτσης, Μανουσάκης, Μαρσέλο, Λεοζίνιο, Μανούσος (83' Ζουρούδης), Ντο Σάντος (86' Γάλας), Ταραχούλσκι (74' Τραορέ).\nΕπόπτες: Θανάσης Τζωρτζάκος (Δυτικής Αττικής), Τιμολέων Σταμάτης (Δυτικής Αττικής)\nΗ ΑΕΛ τιμωρήθηκε με μία (1) αγωνιστική κεκλεισμένων θυρών, για τη συμπεριφορά των φιλάθλων και του προέδρου στον αγώνα ΑΕΛ-Πανσερραϊκός 0-1, 14-3-2012, 19η αγωνιστική.\nΧωρίς νικητή έληξε η αναμέτρηση της Λάρισας με την ΑΕΛ Καλλονής στο κεκλεισμένων των θυρών, λόγω τιμωρίας «AEL FC Arena» μετά το τελικό 1-1. Οι Θεσσαλοί έπαιξαν καλό ποδόσφαιρο κατά διαστήματα, ενώ οι φιλοξενούμενοι είχαν επίσης καλή παρουσία κι έφτασαν δυο φορές μια ανάσα από το γκολ.


Με το μικρό όνομα Ρίτα, του Γιώργου Χρονά στο θέατρο Εν Αθήναις | CultureNow.gr\nΑρχική Σελίδα » Νέα » Με το μικρό όνομα Ρίτα, του Γιώργου Χρονά στο θέατρο Εν Αθήναις\nΜε το μικρό όνομα Ρίτα, του Γιώργου Χρονά στο θέατρο Εν Αθήναις\nCULTURENOW / 26-11-2012 / 15:22\nΤο έργο αυτό θα συστήσει για πρώτη φορά στο κοινό το κορίτσι που αργότερα μεταμορφώθηκε στην μεγάλη λαϊκή ντίβα, την γυναικεία ανεξάρτητη ψυχή που γεννήθηκε σε μία φτωχή οικογένεια και κέρδισε την ζωή και την φήμη της δουλεύοντας σκληρά και ασταμάτητα. Κυρίως όμως, θα αποκαλύψει την εσωτερική πάλη μιας γυναίκας που έζησε τις πιο σημαντικές πολιτικές και κοινωνικές αναταράξεις του 20ου αι., και υπήρξε ταυτόχρονα μητέρα, διάσημη τραγουδίστρια, σύζυγος και ερωμένη αλλά πάνω απ’όλα αρχηγός του εαυτού της. Όλες οι πράξεις εκτυλίσσονται στο ίδιο δωμάτιο και το χρονικό πλαίσιο είναι μία ημέρα: η τελευταία μέρα της ζωής της. Η αφήγηση της Ρίτας έχει έναν παραλήπτη: τον Λάκη, τον πιστό και αφοσιωμένο μπάτλερ της και ..όλους εμάς ως θεατές.\nΜεγάλωσα, άλλαξα γειτονιές, τόπους αλλά το μυαλό μου γύριζε πάνω εκεί. Όταν μπήκα στην τέχνη, με ποιήματα, το 1973, όλα αυτά βρέθηκαν μέσα της. Οι εικόνες του σινεμά – Δαμιανός, Παζολίνι, Φελίνι και οι άλλοι έδεσαν μαζί τους. Η Ρίτα (Σακελλαρίου) ήρθε αργότερα στο μύθο των πορτραίτων που ήθελα να αφοσιωθώ. Είχε προηγηθεί η αυτοβιογραφία της Καίτης Γκρέυ (1983), στην Αθήνα, η Σεβάς Χανούμ, στο σπίτι της στη Θεσσαλονίκη (1984). Η γυναίκα της Πάτρας, (1985) στο μεγάλο λιμάνι της Πελοποννήσου έλεγε τα δικά της που την έκαναν μεγάλη σαν τον Ηράκλειτο στα μάτια μου. Τα ποιήματά μου – Τα μαύρα τακούνια, το 1979, είχαν προηγηθεί όπου όλα αυτά και άλλα ήταν σημαντικά. Είδα τι σημαίνει – λαϊκός και αυτόματα μετέτρεψα το επίθετο σε – αριστοκρατικός.\nΌταν μου σύστησαν τον άνθρωπό της Ρίτας Σακελλαρίου, τον Λάκη Κορρέ, και μου είπε την ιστορία της έπεφτα πάλι στον ίδιο λάκκο της μαγείας της τέχνης, είδα τη ζωή το πάθος της, την τρέλα της για τραγούδι, ζωή, έρωτα, οικογένεια, παιδιά.\nΤραγούδι, γέννες, γεγονότα εδώ και έξω. Και η ζωή να τραβά την ανηφόρα. Κι αυτή να περιγράφει την κατηφόρα. Τραγούδησε με τα μεγαλύτερα ονόματα. Σε πάλκα και πανηγύρια. Αμερική. Αυστραλία. Γύρισε όλη την Ελλάδα. Παντού. Τραγούδησε την αμαρτία, την υπερασπίστηκε, την νύχτα, τον έρωτα, την αρρώστια, την υγεία. Την φτώχεια. Ότι περιέχει το λαϊκό τραγούδι, δηλαδή. Το τραγούδι των ανθρώπων. Έγραφα σαν να ήταν μια ηρωίδα του Τένεση Ουίλιαμς με τόνομα Ρίτα που περιείχε όλα αυτά που γράφω. Αδιάφορη, βιαστική, με βλέμμα που καίει πίνοντας ποτά, ακαθορίστου χρώματος, σε κέντρα με ψηλά σκαμπώ. Κοιτώντας τον κόσμο που φεύγει. Όπως έφυγε 62 χρονώ κι η ίδια χτυπημένη από τον καρκίνο.\nΗ τελευταία της φράση – στον μπάτλερ της ήταν – Αχ Λάκη, κι είχα τόσα ακόμη να κάνω! Αναπαύεται στο Α΄ Νεκροταφείο. Στο έργο περνάει όλη η ζωή της. Μέχρι το τελευταίο ταξίδι της. Γεμάτο εικόνες και αυστηρά συναισθήματα.\nΣτις οικογενειακές γιορτές, στην αυλή που μέναμε στου Ψυρρή…\nδεκαετία του εξήντα, εκεί πρωτάκουσα για τη Ρίτα.\nΗ θεία Τζένη “αστεφάνωτη” έπιανε τη βούρτσα των μαλλιών και άρχιζε η παράσταση.\nΎστερα εγώ, διάλεγα δίσκους στα διαλείμματα του θερινού κινηματογράφου ΗΒΗ…Έψαχνα δυτικότερα ακούσματα, αλλά το κοινό πολλές φορές γιουχάιζε..Θέλανε να ακούνε τη Ρίτα, τα στακάτα ζειμπέκικα..τις αμαρτίες της ζωής τους..ή εκείνες τις αμαρτίες που δεν τολμούσαν να διαπράξουν.\nΣτα χρόνια της χούντας την άκουσα απο την ηχητική μπάντα της ταινίας “Ο Εξορκιστής”…από ένα τρανζίστορ..\nΗ ελληνίδα μητέρα του Εξορκιστή, άκουγε “ιστορία μου, αμαρτία μου”…\nΧρόνια μετά συναντάω τη Ρίτα σε ένα γύρισμα.\nΔύο νεαρές δημοσιαγράφοι την έχουν “στριμώξει” για τα ακούσματά της..και άλλες τέτοιες “τάσεις” στην μουσική της…\nΒλέπω τη Ρίτα να δυσκολεύεται, να μιλάει σαν μικρό κορίτσι με κάποια συστολή..Εκνευρίζομαι.Διακόπτω το γύρισμα …\n-Στοοπ..τι κοτσάνες ρωτάτε τη Ρίτα…δεν τα “μπενάβει” αυτά..\nακούει τη λέξη της πιάτσας η Ρίτα..κι αφήνει μια κραυγή ενθουσιασμού..\n-Ώπα..αυτός ειναι δικός μου…καλώστονε!!!!\nΑυτό ήτανε..η συνέντευξη κύλησε με γέλια και χαρές.\nΤο 2011 ο Θανάσης Παπαδάς είχε μια ιδέα.Να συναντηθούμε εγώ, ο Λάκης Κορρές,ο αγαπημένος βοηθός της Ρίτας και ο ποιητής Γιώργος Χρονάς.\nΟι μνήμες ήταν εδώ..βούρκωναν τα μάτια του Λάκη.\nΟι λέξεις ακριβές στην πένα του Χρονά.\nΚι εγώ…ελεύθερος να αγγίξω την ψυχή της Ρίτας, να ρίξουμε φως στην μέσα της πλευρά..\nΗ Ειρήνη Βελιμαχίτη θα ‘βγάλει” τα ρούχα της Ρίτας..θα κατέβει απο τις ψηλές της γόβες..και θα αναπολήσει ταξίδια ..έρωτες…Λίγο πριν σβήσει θα ζητήσει μόνο ένα χυμό πορτοκαλιού!\nΚαλλιτεχνική Επιμέλεια και σκηνοθεσία: Νίκος Σούλης\nΒοηθός σκηνοθέτη:Ελεάνα Παπασπύρου\nΠαίζουν: Ειρήνη Βελιμαχίτη – Ρίτα, Bασίλης Λέμπερος – Λάκης\nΤοποθεσία Θεάτρο Εν Αθήναις: Ιάκχου 19, Γκάζι\nΗμερομηνία Ημέρες παραστάσεων: Κάθε Τετάρτη και Πέμπτη. 21.15. Έναρξη παραστάσεων: 13 Δεκεμβρίου\nΠληροφορίες Τηλ. 210 3425170\nΤιμές εισιτηρίων Γενική είσοδος: 10 ευρώ | Άνεργοι, φοιτητές, παιδικά, ομαδικά: 8 ευρώ\nΠροπώληση εισιτηρίων Στα ταμεία του Θεάτρου και στα βιβλιοπωλεία Ιανός, Σταδίου 24, 210 3217917


5 λόγοι για τους οποίους η αναζήτηση εργασίας θα είναι διαφορετική στο μέλλον – ergodotisi blog\nΕπόμενοΓενική έλλειψη ανθρώπινου δυναμικού στην Κύπρο\nΜάθε πως μπορείς να προσαρμοστείς!\nΡαγδαία ανάπτυξη σε ανερχόμενους βιομηχανικούς κλάδους (π.χ τομέας τεχνολογίας)\nΟι μεγαλύτερες εταιρείες που είναι πιο δυνατές οικονομικά και οι ακμάζουσες βιομηχανίες όπως η τεχνολογία και η υγειονομική υπηρεσία μπορεί να δουν αυξήσεις προσλήψεων στην αρχή του έτους. Παράλληλα οι μικρότερες επιχειρήσεις είναι πιθανόν να καθυστερήσουν τις προσλήψεις τους.\nΑυτό σημαίνει ότι το 2021 μπορεί να είναι η κατάλληλη χρονιά για να αφήσετε πίσω την σιγουριά του κλάδου σας και να στρέψετε το ενδιαφέρων σας κάπου αλλού, ειδικά εάν θέλετε να αυξήσετε τις πιθανότητές σας για δουλειά ή εάν σκεφτόσασταν ήδη μια αλλαγή καριέρας.\nΤεχνολογία: Το 2020 ήταν μια μεγάλη χρονιά για τις εταιρείες τεχνολογίας, κυρίως επειδή δεν βασίζονται σε εργασίες που απαιτούν φυσική παρουσία για να λειτουργούν αφού λειτουργούν σχεδόν εξ ολοκλήρου στο διαδίκτυο, καθώς οι περισσότεροι από τους υπαλλήλους τους μπορούν να εργάζονται από το σπίτι.\nΤεχνολογική ανάπτυξη στο τομέα της υγείας: Ο τομέας της υγείας θα εξελιχθεί ραγδαία και θα βασίζεται όλο και περισσότερο στην τεχνολογία.\nΗλεκτρονικό Εμπόριο: Θα δούμε αυξημένη ζήτηση στον τομέα του ηλεκτρονικού εμπορίου και στα καταναλωτικά αγαθά, καθώς έχει αυξηθεί ο αριθμός των ανθρώπων που αγοράζουν προϊόντα μέσω διαδικτύου.\nΕξυπηρέτηση πελατών: Θα υπάρξει μεγάλη ζήτηση για οτιδήποτε αφορά την εξυπηρέτηση πελατών.\nΠώς να προσαρμοστείτε:\nΕάν ο κλάδος σας αναμένεται να συνεχίσει να αναπτύσσεται το 2021, θα πρέπει να εστιάσετε στο να κάνετε τον εαυτό σας ένα πιο ανταγωνιστικό υποψήφιο.\nΕάν σκέφτεστε να κάνετε στροφή στην καριέρα σας, είναι σημαντικό να μάθετε όσο περισσότερα μπορείτε για τον ρόλο ή τον κλάδο στον οποίο θέλετε να μετακινηθείτε.\nΗ συζήτηση με άτομα του κλάδου που στοχεύετε μπορεί να σας βοηθήσει να κατανοήσετε τις τάσεις και να προσδιορίσετε ποιες δεξιότητες είναι πιο σημαντικές για τους μελλοντικούς εργοδότες σας.\nΔείξτε τον ενθουσιασμό σας.\nΆνοδος ελεύθερου επαγγελματισμού\nΑυτό σημαίνει ότι θα δείτε περισσότερες αγγελίες εργασίας που εμπίπτουν στις κατηγορίες προσωρινών συμβάσεων ή ελεύθερων επαγγελματιών. Και ενώ η ελευθερία και η ποικιλία που συνοδεύει την προσωρινή εργασία μπορεί να είναι ενδιαφέρουσα για κάποιους, η πιο αβέβαιη φύση της μπορεί επίσης να προκαλέσει άγχος.\nΕπικεντρωθείτε στα προνόμια της προσωρινής εργασίας\nΑλλά να είστε ρεαλιστές για το τι θα είναι καλύτερο για εσάς\nΕκφράστε τις προθέσεις σας\nΗ εξ αποστάσεως εργασία είναι εδώ και είναι εδώ για να μείνει\nΛόγο της πανδημίας πολλοί εργοδότες σκέφτονται διαφορετικά. Πιθανότατα, ορισμένες εταιρείες θα αγκαλιάσουν την εξ αποστάσεως εργασία, άλλες θα προτιμήσουν την εργασία διά ζώσης και άλλες θα προσφέρουν ευέλικτα ωράρια.\nΔιευρύνετε την αναζήτηση εργασίας σας. Η εξ αποστάσεως εργασία έχει προσφέρει πολλές δυνατότητες για τους ανθρώπους παγκόσμια.\nΝα είστε έτοιμοι για το ενδεχόμενο μιας ηλεκτρονικής συνέντευξης.\nΟι εταιρείες θα λαμβάνουν υπόψιν την διαφορετικότητα, την ισότητα και την ένταξη\nΈνα σημαντικό φωτεινό σημείο στην αγορά εργασίας του 2021 και έπειτα, θα είναι η τάση προς τη διαφορετικότητα, την ισότητα και την ένταξη στον εργασιακό χώρο.\nΤα καλά νέα είναι ότι θα υπάρξουν περισσότερες ευκαιρίες στην αγορά εργασίας. Για παράδειγμα για τις γυναίκες, έγχρωμους και ανθρώπους από άλλες υποεκπροσωπούμενες ομάδες, συμπεριλαμβανομένης της αύξησης της πρακτικής άσκησης και των θέσεων εργασίας χωρίς εμπειρία.\nΟι εργοδότες επιδιώκουν όχι μόνο να δημιουργήσουν διαφορετικές ομάδες, αλλά και να επενδύσουν σε υπαλλήλους που αντιπροσωπεύουν τους στόχους τους.\nΝα είστε έτοιμοι να απαντήσετε σε ερωτήσεις συνέντευξης σχετικά με τη διαφορετικότητα, την ισότητα και την ένταξη.\nΗ πρόσληψη θα συνεχίσει να γίνεται όλο και πιο αυτοματοποιημένη\nΟι ομάδες προσλήψεων στρέφονται όλο και περισσότερο σε αυτοματοποιημένα συστήματα.\nΑυτό σημαίνει περισσότερα συστήματα παρακολούθησης αιτούντων και chatbots για να απαντούν σε συχνές ερωτήσεις εφαρμογών, να κάνουν βασικές ερωτήσεις ή ακόμα και να προγραμματίζουν συνεντεύξεις.\nΠροσαρμόστε το βιογραφικό σας.\nΧρησιμοποιήστε την αυτοματοποίηση προς όφελός σας. Όταν αντιμετωπίζετε ένα προηχογραφημένο σενάριο συνέντευξης, το πιθανότερο είναι ότι η τεχνητή νοημοσύνη θα κάνει κοινές ερωτήσεις συνέντευξης όπως, «Πες μου για τον εαυτό σου», «Πώς μάθατε για αυτήν την ευκαιρία εργασίας;» Έτσι, μπορείτε να προετοιμαστείτε για αυτού του είδους τις ερωτήσεις εκ των προτέρων.\nΜην ξεχάσετε να προσθέσετε την δική σας πινελιά.\nΔημοσιεύθηκε στην κατηγορία: Για Εταιρείες, Καριέρα, Προτεινόμενο\nΚατηγορία ετικέτας: Future Jobs, Job Search


Zampano: Νοστιμιές στο πιάτο, ελληνικός αμπελώνας στα ποτήρια και σούπερ φίνα ambience - Εστιατόρια - Εστιατόρια | γαστρονόμος\nΈνα πανέμορφο μπιστρό στου Ψυρρή με αξιολογότατη κουζίνα και μια θαυμάσια wine list.\nΗ θέση: Λίγο πριν χωθείτε στα στενά του Ψυρρή, θα συναντήσετε το Zampano που πιάνει τη γωνία μεταξύ Σαρρή και Σαχτούρη, και βρίσκεται ακριβώς απέναντι από το θέατρο Εμπορικόν. Θα το αναγνωρίσετε από μακριά αυτό το νεοκλασικό κτίριο με την εντυπωσιακή τζαμένια πρόσοψη με το ευρωπαϊκό, κάπως ρετρό στυλ.\nΗ ατμόσφαιρα: Η ομάδα του Zampano και του City Circus – του hostel που συστεγάζεται με το εστιατόριο – σε συνεργασία με τους designers Maurizio και Giuseppe Alito, έχουν σκαρώσει ένα ατμοσφαιρικό χαρμάνι βίντατζ ρομαντισμού με δημιουργικές, βιομηχανικές πινελιές. Μια πράσινη, αριστοκρατική μαρμάρινη μπάρα σε στυλ αρ ντεκό, μια εντυπωσιακή ταπετσαρία με ζέβρες, έπιπλα που παραπέμπουν σε βιενέζικα καφέ. Το Zampano παίρνει το όνομά του από τον ομώνυμο κωμικοτραγικό ήρωα του φελινικού La Strada. Εδώ συντρώγουν θεατράνθρωποι και καλλιτέχνες, ταξιδιώτες και αυθεντικοί μπον βιβέρ.\nΤο φαγητό: Η σεφ Χρύσα Κατάκη βασισμένη στο δημοφιλές σενάριο της βατής δημιουργικής ελληνικής κουζίνας ετοιμάζει νόστιμα πιάτα, πολλά από τα οποία τα θυμάσαι με λαχτάρα και για χάρη τους θέλεις να επιστρέψεις. Εμείς ευχαριστηθήκαμε το σύνολο των πιάτων που δοκιμάσαμε. Νοστιμότατη η σαλάτα με τραγανά κολοκύθια στο γκριλ, καβουρδισμένα αμύγδαλα και κατσικίσιο τυρί Νάουσας, πολύ καλή, χορταστική και φίνα η ζεστή πατατοσαλάτα με καπνιστή πέστροφα και βινεγκρέτ μουστάρδας. Μας άρεσε πολύ η ιδέα με το σπετζοφάι σε πιτάκια που συνοδεύονταν από δυο ισορροπημένα και γευστικά ντιπ: μια δροσερή, μυρωδάτη σάλτσα γιαουρτιού με δυόσμο και μια γλυκόξινη μαρμελάδα ντομάτας. Δε συζητώ για το μοσχαρίσιο μεδούλι που σερβίρεται με χοντρό αλάτι, ψιλοκομμένο μαϊντανό και φρυγανισμένο ψωμί, είναι λιχουδιά για καλοφαγάδες. Ωστόσο το νοστιμότερο πιάτο που δοκιμάσαμε ήταν κάτι αέρινα dumplings λαχανοντολμά με λουκάνικο κεφτέ, κουκουνάρι και βερίκοκο σε σάλτσα αυγολέμονο – ένα πιάτο ωδή στους κλασικούς λαχανοντολμάδες, περίτεχνα παρουσιασμένο και με μεταξένια φινέτσα. Αρκετά καλή η καρμπονάρα τους με τσιπς σύγκλινο, καλοχυλωμένο και χορταστικό το κριθαρότο με μοσχαράκι και ξηρό ανθότυρο. Στο καλοκαιρινό μενού θα βρίσκουμε και πιάτα πιο εξωτικά, με θαλασσινό προσανατολισμό, όπως φιλέτο σολομού μαριναρισμένο σε σόγια και τζίντζερ, τόνος τατάκι, λαυράκι σεβίτσε και ριζότο με γαρίδες. Επίσης και κάποιες vegetarian επιλογές όπως σαλάτα με καρπούζι, αγγούρι, ελιές και φέτα, και ραγού μελιτζάνας. Το τσιζκέικ με μαρμελάδα βερίκοκο είναι σαν όνειρο θερινής νυκτός!\nΟ λογαριασμός: 17-20 €/άτομο χωρίς τα ποτά.\nΗ κάβα: Αξιόλογη λίστα με κρασιά από τον αμπελότοπο της Ελλάδας, τα οποία είναι μάλιστα και εξαιρετικά καλά τιμολογημένα. Επίσης αξιοσημείωτο το γεγονός ότι υπάρχει μια μικρή επιλογή από καλές ελληνικές μπίρες, όπως και ντόπια αποστάγματα από την Κρήτη, τη Νάουσα, τη Θεσσαλία, κλπ. Για όλα αυτά υπεύθυνος είναι ο σομελιέ Δημήτρης Μπαλωτής. Τα κρασιά της wine list πωλούνται και σε τιμή λιανικής για take away.\nΕπιπλέον πληροφορίες: Το City Circus που συστεγάζεται με το Zampano είναι ίσως το πιο δημοφιλές hostel της Αθήνας. Έτσι ειδικά τα πρωινά θα δείτε πολλούς ταξιδιώτες να παίρνουν το πρωινό τους στα τραπέζια του εστιατορίου, στο ισόγειο και στον πρώτο όροφο. Τούτων λεχθέντων αξίζει να περάσετε από εδώ και για πρωινό! Καθημερινά 08:00-00:00, Δευτέρα 08:00-17:00, Κυριακή 08:00-22:00.\nZampano, Σαρρή 18, Ψυρρή, Αθήνα, Τ/ 2130-23.3244.


ΟΔΗΓΙΕΣ ΠΡΟΣ ΝΕΚΡΟΥΣ ~ ΟΡΦΙΚΕΣ ΠΙΝΑΚΙΔΕΣ\nΟι ορφικές πινακίδες είναι επιγραφές πάνω σε λεπτές πλάκες χρυσού που βρέθηκαν μέσα σε τάφους στον Ελλαδικό χώρο και στις Ελληνικές αποικίες της νότιας Ιταλίας.\nΟ σκοπός των πλακών αυτών γίνεται σαφής από το περιεχόμενό τους. Δίδουν οδηγίες στους νεκρούς για το ταξίδι της ψυχής μετά τον θάνατο, ποια κατεύθυνση να ακολουθήσουν και ποια λόγια να πουν στους φύλακες που θα συναντήσουν.\nΣε μία απ αυτές τις πινακίδες που βρέθηκε στην νότια Ιταλία οι οδηγίες είναι:\n«Θα βρεις στα αριστερά του Οίκου του Άδη μια Πηγή και πλάι σε αυτήν βρίσκεται ένα λευκό κυπαρίσσι - σ αυτήν την πηγή μην πλησιάσεις.\nΘα βρεις δεξιά μια άλλη, από τη λίμνη της Μνημοσύνης που τρέχει κρύο νερό και μπροστά της υπάρχουν φύλακες . Πες: Είμαι παιδί της Γης και του Έναστρου Ουρανού και το γένος μου είναι Ουράνιο . Αυτό και εσείς οι ίδιοι το ξέρετε. Καίγομαι από δίψα και χάνομαι. Δώστε μου γρήγορα το κρύο νερό που ρέει από τη Λίμνη της Μνήμης (Μνημοσύνης). Και μόνοι τους θα σου δώσουν να πιεις από την ιερή πηγή και από τότε ανάμεσα στους άλλους ήρωες θα έχεις εξουσία».\nΟ Πλάτωνας και ο Πυθαγόρας δέχονταν την μετενσάρκωση- για τον Πυθαγόρα,λένε ότι όταν κάποτε είδε κάποιον να δέρνει ένα σκυλί, του είπε: «Σταμάτα, μη το χτυπάς, γιατί είναι ψυχή ενός αγαπητού μου ανθρώπου».\nΟ ορφικός μύστης Εμπεδοκλής περιγράφει και αυτός μια εμπειρία της μετενσάρκωσης: «Ήμουν άλλοτε αγόρι και κορίτσι, θάμνος, πουλί και ψάρι ταξιδιάρικο, που έξω πηδούσε απ' το νερό».\nΕτικέτες ΑΡΧΑΙΑ ΕΛΛΑΔΑ, ΜΕΤΑΦΥΣΙΚΑ, ΜΥΣΤΙΚΙΣΜΟΣ


Πραγματοποιήθηκε η Γενική Συνέλευση των Ικάρων – Infobasket\nΠραγματοποιήθηκε η Γενική Συνέλευση των Ικάρων\n07/06/2012 07/06/2012 infobasket\nΧωρίς την αναμενόμενη συμμετοχή πραγματοποιήθηκε χθες (6/6) σε γνωστό ξενοδοχείο των Σερρών, η Γενική Συνέλευση των Ικάρων. Κατά τη διάρκεια της κατατέθηκαν αρκετές προτάσεις, και παράλληλα πάρθηκαν αποφάσεις για το πως θα κινηθεί η ομάδα την επόμενη ημέρα προκειμένου να διεκδικήσει και τη συμμετοχή της στην Α1.\nΚύριο μέλημα της ομάδας είναι να βασιστούν στον κόσμο, ο οποίος θα γίνει και χορηγός της ομάδας ενώ ενδιαφέρουσα ήταν η πρόταση του Στάθη Καμαράκη, που σημείωσε πως θα πρέπει οι γονείς που έχουν τα παιδιά στις ακαδημίες να γίνονται μέλη της ομάδας.\nΈνα ακόμα θέμα που συζητήθηκε ήταν η προοπτική ανόδου της ομάδας στην Α1, μετά την κατάληψη της 3ης θέσης στην Α2. Οι Ίκαροι αποφάσισαν πως δε θα αφήσουν ακόμα μια χρονιά να πάει χαμένη και τα όσα έγιναν ή δεν έγιναν πέρυσι είναι παράδειγμα προς αποφυγή. Για αυτό το λόγο θα συσταθεί και μια επιτροπή που θα ασχοληθεί με αυτό το θέμα και θα φροντίσει να έχει επαφές με την μπασκετική ομοσπονδία αλλά και τους φορείς των Σερρών, προκειμένου άπαντες να πιέσουν καταστάσεις.\nΑπό εκεί και πέρα λόγος έγινε και για το θέμα των ακαδημιών και για το γεγονός ότι δείχνουν να είναι αποκομμένες από την ομάδα και να λειτουργούν κάπως ανεξάρτητα, παρά τα θετικά δείγματα γραφής που υπήρχαν μέχρι τώρα. Όσον αφορά το θέμα των αθλητικών εγκαταστάσεων του κλειστού της κοιλάδας ειπώθηκε πως θα πρέπει να γίνει εκ νέου επαφή με τον Δήμο για να γίνουν κάποια έργα και να υπάρχει επιμονή παρά τις συνεχόμενες αρνήσεις με την πρόφαση απουσίας χρημάτων.\nΤέλος, ένα σημαντικό θέμα που μπήκε προς συζήτηση έχει να κάνει με την αλλαγή ονομασίας της ομάδας. Ένα θέμα που απασχολεί, καθώς το όνομα Πανσερραϊκός μπορεί να έχει άλλο αντίκτυπο στην φίλαθλη Σερραϊκή κοινωνία και όχι μόνο.\nΣτο φινάλε της συνέλευσης έγινε γνωστό και το νέο διοικητικό συμβούλιο που αποτελείται από 10 μέλη, 7 τακτικά και 3 αναπληρωματικά.\n← Αποχωρεί η οικογένεια Ξημέρη\nΑμετακίνητος ο «κορμός» στα Πεύκα →


Βεροιώτης - Όλα τα νέα της Ημαθίας: Βέροια, Νάουσα, Αλεξάνδρεια - 24/7 ροή ειδήσεων: Κρατικό αυτοκίνητο έκλεισε ολόκληρο το πεζοδρόμιο της Βενιζέλου\nΚρατικό αυτοκίνητο έκλεισε ολόκληρο το πεζοδρόμιο της Βενιζέλου\nΙδιαίτερα αρνητική εντύπωση προκάλεσε το πρωί της Τετάρτης 19 Δεκεμβρίου, η επιλογή ενός κρατικού λειτουργού να παρκάρει παράνομα και καταχρηστικά το υπηρεσιακό του αυτοκίνητο επάνω στο πεζοδρόμιο επί της οδού Βενιζέλου. Απλός κόσμος που περνούσε εκείνη την στιγμή περιμετρικά του Αγίου\nΑντωνίου, δεν πίστευε στα μάτια του, βλέποντας αυτό το θλιβερό θέαμα, που προσβάλει πρώτα απ' όλα την κοινωνία. Όταν οι ίδιοι οι κρατικοί λειτουργοί δεν σέβονται τους νόμους αυτού του κράτους, τότε κάτι δεν πάει καλά στην χώρα μας. Τις συγκεκριμένες εικόνες ανέβασε μέσα από τον προσωπικό του λογαριασμό στο facebook, ο Περιφερειακός Σύμβουλος Ημαθίας Στάθης Σαρηγιαννίδης με την εξής λεζάντα: «Ψάχνεις μισή ώρα πάρκινγκ σαν ηλίθιος για να πας στη δουλειά σου και ξαφνικά βλέπεις αυτό προς επιβεβαίωση ότι είσαι».\nστις 12/19/2018 10:56:00 π.μ.\nUnknown 19 Δεκεμβρίου 2018 - 12:27 μ.μ.\nΚαι να το εκανε μονο αυτος, δυστυχως το ιδιο ακριβως στο ιδιο σημειο πραττουν και αρκετοι συμπολιτες μας. Εχουν να παραδειγματιστουν θα μου πεις!!!!!\nDemetrios Hadjinicolaou 19 Δεκεμβρίου 2018 - 7:58 μ.μ.\nΠροτοῦ ῥίξουμε τόν λίθο τοῦ ἀναθέματος, ἂς ἀναλογιστοῦμε ὅτι\nα) μπορεῖ νά ἦταν ἐξαιρετικά ἐπείγων ὁ λόγος τῆς ἐκεῖ σταθμεύσεως.\nβ) Ἡ γενεσιουργός αἰτία εἶναι ἡ παντελής σπάνις θέσεων σταθμεύσεως / χώρων γιά ὀλιγόλεπτο στάσι στὸ κέντρο τῆς πόλεως. Χρειαζόμεθα ἀνάπλασι, τῆς προκοπῆς αὐτὴν τὴν φορά._\nΑνώνυμος 19 Δεκεμβρίου 2018 - 11:03 μ.μ.\nΤο αμάξι αυτό για όσους δεν ξέρουν είναι εκει γιατί παίρνει συσσιτσυ και το μοιραζει\nΑνώνυμος 19 Δεκεμβρίου 2018 - 11:22 μ.μ.\nΜοιράζει συσσίτιο αυτό το αμάξι το ξέρω γιατί έρχεται σε έναν γείτονα μου ντροπή αυτού που χωρίς να ξερει το λόγο το έκανε θεμα\nΑνώνυμος 20 Δεκεμβρίου 2018 - 12:05 π.μ.\nΕΝΑ ΚΡΑΤΙΚΟ - ΔΗΜΟΤΙΚΟ -ΑΣΤΥΝΟΜΙΚΟ ΚΤΛ ΟΧΗΜΑ ΜΠΟΡΕΙ ΝΑ ΣΤΑΘΜΕΥΕΙ ΓΙΑ ΥΠΗΡΕΣΙΑΚΟΥΣ ΛΟΓΟΥΣ ΟΠΟΥ ΥΠΑΡΧΕΙ ΑΝΑΓΚΗ. ΔΕ ΤΟ ΕΒΑΛΕ ΕΚΕΙ Ο ΥΠΑΛΗΛΟΣ ΚΑΙ ΠΗΓΕ ΓΙΑ ΚΑΦΕ, ΟΥΤΕ ΓΙΑ ΔΙΚΗ ΤΟΥ ΔΟΥΛΕΙΑ.\nΟΙ ΕΞΥΠΝΑΔΕΣ ΚΑΙ Η ΕΥΚΟΛΗ ΚΡΙΤΙΚΗ ΓΙΑ ΑΥΤΟΠΡΟΒΟΛΗ ΔΕΝ ΕΙΝΑΙ ΟΤΙ ΚΑΛΥΤΕΡΟ. ΤΩΡΑ ΒΕΒΑΙΑ ΕΑΝ ΑΥΤΟ ΓΙΝΕΤΑΙ ΣΥΧΝΑ Ή ΚΑΙ ΚΑΘΗΜΕΡΙΝΑ ΣΤΗ ΘΕΣΗ ΑΥΤΗ Ο ΥΠΑΛΛΗΛΟΣ ΟΔΗΓΟΣ Ή ΥΠΗΡΕΣΙΑ ΤΟΥ ΑΣ ΒΡΟΥΝ ΜΙΑ ΑΛΛΗ ΛΥΣΗ ΠΙΟ ΛΟΓΙΚΗ ΚΑΙ ΟΧΙ ΑΥΤΗ ΠΑΝΩ ΣΤΟ ΠΕΖΟΔΡΟΜΙΟ ΕΚΤΟΣ ΚΑΙ ΕΑΝ ΕΙΝΑΙ ΓΙΑ 4-5 ΛΕΠΤΑ ΟΠΟΤΕ...\nΑνώνυμος 20 Δεκεμβρίου 2018 - 7:33 π.μ.\nΑκριβώς, συσσίτιο μεταφέρει το συγκεκριμένο αυτοκίνητο. Ντροπή να αναπαράγουν τέτοιες εικόνες και να προκαλούν την οργή των αναγνωστών. Για το έργο που πραγματοποιεί το συγκεκριμένο αυτοκίνητο και η υπηρεσία δεν μιλάει κανείς! Να μείνουν νηστικοί όλοι οι άποροι δηλαδή που δεν μπορούν να περπατήσουν για να πάνε να πάρουν το φαγητό τους γιατί ενόχλησε κάποιους η στάση του για πέντε λεπτά.\nΑνώνυμος 20 Δεκεμβρίου 2018 - 4:37 μ.μ.\nΒΡΕ ΑΔΕΡΦΙΑ ΕΛΛΗΝΕΣ ΒΕΡΟΙΩΤΕΣ\nΑΛΛΟΥ ΚΑΙ ΑΛΛΑ ΕΙΝΑΙ ΤΑ ΠΡΟΒΛΗΜΑΤΑ ΤΗΣ ΠΟΛΗΣ ΜΑΣ ΠΟΥ ΔΕΝ ΒΡΙΣΚΟΥΝ ΛΥΣΕΙΣ. ΑΛΛΑ ΕΙΝΑΙ ΜΙΚΡΑ, ΑΛΛΑ ΜΕΓΑΛΥΤΕΡΑ. ΘΕΛΕΙ ΠΟΛΥ ΜΥΑΛΟ ΝΑ ΔΟΥΜΕ ΤΑ ΧΑΛΙΑ ΤΗΣ ΠΛΑΤΙΑΣ ΩΡΟΛΟΓΙΟΥ ΑΠΟ ΑΙΣΘΗΤΙΚΗΣ ΠΛΕΥΡΑΣ;; ΚΑΙ ΤΟ ΓΕΓΟΝΟΣ ΟΤΙ ΕΙΝΑΙ ΑΝΕΚΜΕΤΑΛΕΥΤΗ ΑΠΟ ΠΛΕΥΡΑΣ ΨΥΧΑΓΩΓΙΑΣ, ΕΜΠΟΡΙΚΗΣ ΕΚΜΕΤΑΛΕΥΣΗΣ ΠΟΥ ΘΑ ΕΦΕΡΝΕ ΚΑΙ ΕΣΟΔΑ ΣΤΟ ΔΗΜΟ;;; Ο ΜΕΤΡΙΟΤΑΤΟΣ ΦΩΤΙΣΜΟΣ ΤΩΡΑ ΣΤΙΣ ΓΙΟΡΤΕΣ ΤΩΝ ΧΡΙΣΤΟΥΓΕΝΝΩΝ ΚΑΙ Η ΑΝΥΠΑΡΚΤΗ ΣΧΕΤΙΚΗ ΜΟΥΣΙΚΗ ΣΕ ΚΑΠΟΙΟΥΣ ΕΜΠΟΡΙΚΟΥΣ ΔΡΟΜΟΥΣ;;; ΑΔΕΣΠΟΤΑ ΣΑΝ ΑΡΚΟΥΔΕΣ ( ΕΥΤΥΧΩΣ ΤΩΡΑ ΤΕΛΕΥΤΑΙΑ ΔΕ ΔΑΓΚΩΝΟΥΝ!) ΚΡΑΣΠΕΔΑ ΠΟΥ ΕΞΕΧΟΥΝ ΣΑΝ ΆΚΡΩΤΗΡΙΑ ΣΤΟ ΠΕΛΑΓΟΣ;\nΝΑ ΜΗΝ ΠΑΜΕ ΣΤΑ ΜΕΓΑΛΑ: ΓΕΦΥΡΑ ΚΟΥΣΙΟΥ , ΤΟ ΧΑΛΙ ΤΟΥ ΤΡΙΠΟΤΑΜΟΥ ΠΟΤΑΜΟΥ, ΚΟΙΜΗΤΗΡΙΑ, ΚΤΛ.\nΤΟ ΑΥΤΟΚΙΝΗΤΑΚΙ ΤΟΥ ΔΗΜΟΥ ΜΑΣ ΠΕΙΡΑΞΕ ΠΟΥ ΕΙΝΑΙ ΚΑΙ ΔΙΚΟ ΜΑΣ ΣΤΗΝ ΟΥΣΙΑ;;; ΤΙ ΘΕΛΟΥΜΕ ΔΗΛΑΔΗ ΣΤΟ ΤΕΛΟΣ - ΤΕΛΟΣ ΝΑ ΦΑΕΙ ΤΗΝ ΚΑΜΠΑΝΑ Ο ΟΔΗΓΟΣ ΤΟΥ;;;ΤΟ ΜΟΝΟ ΕΥΚΟΛΟ ΙΣΩΣ.\nΑνώνυμος 20 Δεκεμβρίου 2018 - 4:49 μ.μ.\nΜε αφορμή τη στάθμευση του αυτοκινήτου αυτού έξω από το εργαστήριο παρασκευής συσσιτίου\nας συνδράμουμε, όσοι μπορούμε, με διάφορους τρόπους που όλοι μας γνωρίζουμε ή μπορούμε να σκεφτούμε και να το ενισχύσουμε τις άγιες ημέρες των ΧΡΙΣΤΟΥΓΕΝΝΩΝ που έρχονται.\nΑνώνυμος 20 Δεκεμβρίου 2018 - 5:29 μ.μ.\nΤο ξερω το αμαξι αυτο και ενα αλλο μοιραζουν συσσιτιο τους εχω δει τυχαινει να περναω απο εκεικαι εχω δει που κατεβαζουν σακουλες τωρα ειναι 10-15-20 λεπτά και τι εγινε ντροπη στον κυριο αυτον που ειναι και σύμβουλος και ήθελε να φανεί μπραβος σας έχετε ήθος και σας τιμαει αυτο κερδισατε ψήφους τωρα\nΑφού όλα τα έχουμε τακτοποιήσει στο Δ. Βέροιας, βρήκαμε και το αυτοκίνητο αυτό που μας δημιούργησε το μόνο άλυτο και άσχημο ζήτημα της πόλης και το προβάλαμε.\nΑνώνυμος 24 Δεκεμβρίου 2018 - 7:29 π.μ.\nΌταν θα ξεπαρκαρει κύριε Σαρηγγιανιδη να πάτε να παρκάρετε εεσεις μην νιωθετε ηλιθιος συγχαρητήρια κερδιζετε ψήφους τωρα


Θάνατοι λουόμενων στην Αίγινα και στην Αλόννησο\nΔύο άνθρωποι έχασαν τη ζωή τους σήμερα σε Αίγινα και Αλόννησο.\nΕιδικότερα, χωρίς τις αισθήσεις του ανασύρθηκε, μεσημβρινές ώρες σήμερα, από την θαλάσσια περιοχή “ΒΑΓΙΑΣ” ν. Αίγινας, 81χρονος ημεδαπός.\nΠαράλληλα, ενημερώθηκε η Λιμενική Αρχή Αλοννήσου, μεσημβρινές ώρες σήμερα, για τον εντοπισμό και ανάσυρση 53χρονου λουόμενου στην παραλία “ΑΓΙΟΣ ΔΗΜΗΤΡΙΟΣ” ν. Αλοννήσου, ο οποίος έχοντας ακόμα τις αισθήσεις του, διεκομίσθη με ασθενοφόρο όχημα στο Κέντρο Υγείας Αλοννήσου, όπου διαπιστώθηκε ο θάνατός του.


Αναρτήθηκε από sofia sofaki στις 12:35 μ.μ.\nΛάχεσις 15 Φεβρουαρίου 2015 - 5:15 μ.μ.\nΔεν ξέρω για ποιο λόγο ειπώθηκε αυτό το όχι Σοφία, αλλά μπορώ να νιώσω στο πετσί μου όλες τις αντιδράσεις που προκάλεσε. Δύσκολα λέω και γω το όχι και ας με πληγώνει που δεν το λέω, μερικές φορές τα βάζω άσχημα με τον εαυτό μου που είπα πάλι "Ναι". Αλλά όταν λέω αυτό το πολυπόθητο "¨΄Οχι" πως γίνεται να δένομαι κόμπος και να μετατρέπομαι σε ένα κουρέλι αυτοστιγμή;\nΕύχομαι να πιάσουν οι πρόβες σου και να μάθεις να το λες επιτέλους χωρίς συνοδευτικά....\nΚΑΘΕ ΜΕΡΑ....! 15 Φεβρουαρίου 2015 - 7:07 μ.μ.\nΑχ αυτές τις ενοχές μετά το όχι τις έχω κι εγώ....αλλά ακόμα δεν έχω βρει ένα τρόπο για να τις αντιμετωπίζω....!\nΆιναφετς 15 Φεβρουαρίου 2015 - 9:11 μ.μ.\nΝα μη φοβάσαι να φοβηθείς και συνέχισε να προκαλείς, τα γεγονότα, αυτά είναι το "έδαφος" τής δουλειάς που καλούμαστε να κάνουμε...\nΓιατί να έχεις ενοχές;\nΔεν βλάπτεις κανένα λέγοντας ΟΧΙ, τώρα αν αυτό δεν αρέσει στο περιβάλλον μας, πρόβλημα τους!!! ;-)\nairis 16 Φεβρουαρίου 2015 - 12:50 μ.μ.\nBaby steps Σοφάκι μου!\nΠάντα θα υπάρχουν πισωγυρίσματα!\nΣυνέχισε χαρά μου!\nΦιλιά και καλή σου εβδομάδα! ♥\nMia Petra 16 Φεβρουαρίου 2015 - 6:09 μ.μ.\nΑν σε παρηγορεί, να ξέρεις ότι τέτοιες φάσεις περνάμε οι περισσότεροι από μας, και προσπαθούμε, άλλοι περισσότερο κι άλλοι λιγότερο επιτυχώς, να ανταπεξέλθουμε. Φιλιά πολλά Σοφάκι μου και μη μασάς, είναι φυσιολογικές οι επιστροφές στις...καταστροφές.. :))


SuperLeague: Απόλλων Σμύρνης 0-3 Παναθηναϊκός – Ελαφρά Ταξιαρχία\nSuperLeague: Απόλλων Σμύρνης 0-3 Παναθηναϊκός\nDate: 16 Φεβρουαρίου 2022Author: Δημήτρης Φωτεινόπουλος 0 Σχόλια\nΔύο πέναλτι σε τέσσερα λεπτά κρίνανε από νωρίς το ματς.\nΟ Απόλλων Σμύρνης ηττήθηκε με 0-3 από τον Παναθηναϊκό για εξ αναβολή αγώνα της 14ης αγωνιστικής της SuperLeague.\nΟ Παναθηναϊκός πήρε προβάδισμα στο σκορ στο 13ο λεπτό όταν ο Αϊτόρ κέρδισε πέναλτι από τον Μπαξεβανίδη. Ο Παλάσιος έκανε τη σέντρα από τα δεξιά ο Ισπανός προσπάθησε να πάρει την κεφαλιά ο αμυντικός των γηπεδούχων σήκωσε ψηλά το πόδι του και ο Ευαγγέλου έδειξε την άσπρη βούλα. Ο Παλάσιος ανέλαβε την εκτέλεση του, νίκησε τον Βέρχουλστ και έδωσε προβάδισμα στον Παναθηναϊκό. Στην επόμενη επίθεση του το τριφύλλι κέρδισε και δεύτερο πέναλτι. Ο Ιωαννίδης έγινε αποδέκτης της μπάλας μέσα στην περιοχή, έκανε την ντρίπλα στον Κάστρο να τον ανατρέπει τον διαιτητή να δίχνει(πολύ αυστηρά) και πάλι την άσπρη βούλα. Το εύκολο 0-2 πριν τη συμπλήρωση είκοσι λεπτών αγώνα έκανε το παιχνίδι εύκολο για τον Παναθηναϊκό με τους πράσινους να βρίσκουν κενούς χώρους αφού η ομάδα του Φέστα βγήκε στην επίθεση αλλά το «Τριφύλλι» δεν μπόρεσε να αξιοποιήσει τις φάσδεις που έφτιαξε. Την σπουδαιότερη ευκαιρία στο πρώτο μέρος την έχασε ο Γκασίνοβιτς στο 32ο λεπτό σε μια ωραία αντεπίθεση όταν αφού έγινε αποδέκτης της μπάλας έκανε την ντρίπλα αλλά το σουτ που επιχείρησε ήταν κακό. Η επόμενη καλή στιγμή για τους πράσινους χάθηκε στο 36ο λεπτό όταν και πάλι σε ένα γρήγορο τρανζίσιον ο Αϊτόρ μπήκε στην περιοχή, έκανε την πάσα προς τον Ιωαννίδη ο οποίος σούταρε με τον Βέρχουλστ να αποκρούει σωτήρια.\nΣτο 53ο λεπτό σε σέντρα του Χουάνκαρ από τα αριστερά ο Γκατσίνοβιτς πήρε την κεφαλιά και την έστειλε λίγο έξω από το αριστερό δοκάρι. Στο 57ο λεπτό ο Αϊτόρ έγινε αποδέκτης της μπάλας μέσα στην περιοχή έκανε το σουτ με το αριστερό με τον γκολκίπερ των γηπεδούχων να διώχνει σωτήρια με το ένα χέρι. Πέντε λεπτά αργότερα ο Παλάσιος έφυγε ταχύτατα προς την περιοχή, έκανε το συρτό σουτ με τον Βέρχουλστ να διώχνει με το πόδι και να κρατάει το σκορ στο επίπεδο του 0-2 ενώ εν συνεχεία το πλασέ του Ιωαννίδη στην κίνηση έφυγε έξω. Η πρώτη καλή στιγμή για τους γηπεδούχους ήρθε στο 78ο λεπτό όταν Παμλίδης μπήκε στην περιοχή από τα αριστερά έκανε το συρτό σουτ με τη μπάλα να φεύγει έξω από την εστία του Διούδη. Στο 79ο λεπτό ο Αϊτόρ έκανε το παράλληλο γύρισμα, η μπάλα είχε αποδέκτη τον Χατζηγιοβάνη που έκανε την ντρίπλα και το σουτ με το αριστερό με τον Βέρχουλστ να μπλοκάρει τη μπάλα. Στο 85ο λεπτό αρχικά ο Κουρμπέλης και εν συνεχεία ο Χατζηγιοβάνης είδαν τον Βέρχουλστ να τους λέει όχι σε διαδοχικά σουτ που επιχείρησαν. Ότι δεν κατάφεραν οι παίκτες του Παναθηναϊκού το έκανε ο Μπαξεβανίδης στο 86ο λεπτό όταν ο Αϊτόρ μπήκε στην περιοχή, έκανε το παράλληλο γύρισμα και ο Μπαξεβανίδης βρήκε τη μπάλα και «κάρφωσε» τον Βέρχουλστ.\nΣτο γήπεδο για να παρακολουθήσει την αναμέτρηση βρισκόταν και ο πρώην παίχτης του Απόλλωνα και νυν του ΑΟ Ξάνθης, Γιάννης Στάθης.\nΑΠΟΛΛΩΝ ΣΜΥΡΝΗΣ(Τζιανλούκα Φέστα): Βέρχουλστ, Μπαξεβανίδης, Γιακιμόφσκι(Βιτλής 46′), Ντομίνγκες, Ρόγκνε, Σλίβκα, Κάστρο(Παμλίδης 46′), Τσιμπσάχ, Μαρτίνες(Ντάουντα 78′), Τσιλούλης(Φαν λα Πάρα 61′), Σίγκνιεβιτς(Ιωαννίδης 71′)\nΠΑΝΑΘΗΝΑΪΚΟΣ(Ιβάν Γιοβάνοβιτς): Διούδης, Σάντσες, Χουάνκαρ, Βέλεθ(Σιδεράς 89′), Σένκεφελντ, Ρούμπεν Πέρεθ, Βιγιαφάνιες(Κουρμπέλης 72′), Γκασίνοβιτς(Χατζηγιοβάνης 72′), Αϊτόρ, Παλάσιος(Αλεξανδρόπουλος 89′), Ιωαννίδης(Καρλίτος 78′)\nΑστέρας Τρίπολης 1-0 Παναιτωλικός\nΠΑΣ Γιάννινα 0-4 ΠΑΟΚ\nΠΑΣ Λαμία 2-2 ΝΠΣ Βόλος\nΑτρόμητος 0-3 Ολυμπιακός\nΟΦΗ 1-1 Άρης\nΙωνικός 0-1 ΑΕΚ\nΑπόλλων Σμύρνης 0-3 Παναθηναϊκός\n1. Ολυμπιακός 56*\n2. ΠΑΟΚ 47*\n3. ΑΕΚ 39*\n4. Παναθηναϊκός 36*\n7. Αστέρας Τρίπολης 32**\n8. Άρης 29*\n9. ΝΠΣ Βόλος 28*\n10. Παναιτωλικός 25\n11. Ιωνικός 21*\n12. ΠΑΣ Λαμία 18*\n13. Ατρόμητος 14**\n14. Απόλλων Σμύρνης 10*\nΑπόλλων ΣμύρνηςΠΑΕ Απόλλων ΣμύρνηςΠαναθηναϊκόςSuperLeague\nΠροηγούμενο Προηγούμενο άρθρο: Απόλλων Σμύρνης – Παναθηναϊκός(LIVE)\nΕπόμενη Επόμενο άρθρο: ΠΑΕ Απόλλων: «Μήνυμα προς Άγγλο ασθενή…»


«Η ειρήνη θα έρθει στο Ντονμπάς μόνο μετά την ανατροπή του καθεστώτος του Κιέβου» | Αντιφασιστική Καμπάνια για την Ουκρανία\n← Στο ναδίρ η δημοτικότητα του ουκρανικού καθεστώτος!\nΝαζιστική διαπαιδαγώγηση υπό την αιγίδα του Ουκρανικού Υπουργείου Νεολαίας και Αθλητισμού →\nPosted on 19/01/2016\tby kseeath\nΜεταφράσαμε και δημοσιεύουμε τη συνέντευξη που έδωσε η Τατιάνα Ριμπάλκο, πολεμίστρια της Ταξιαρχίας Φάντασμα, στον Αλεξέι Άλμπου της Μποροτμπά. Η Τατιάνα από τη Μαριούπολη δε σήκωσε τα χέρια ψηλά αφότου αφέθηκε ελεύθερη από τα μπουντρούμια βασανιστηρίων του Κιέβου. Πήγε ως εθελόντρια στην Ταξιαρχία Φάντασμα.\nΑλεξέι Άλμπου (ΑΑ): Πες μου για εσένα. Ποια ήσουν πριν από τον πόλεμο, τι έκανες;\nΤατιάνα Ριμπάλκο (TR): Πριν από τον πόλεμο, δούλευα στο εργοστάσιο χάλυβα της Μαριούπολης, μέχρι τη στιγμή που με συνέλαβαν. Από το 2010 είχα διατελέσει μέλος του Κομμουνιστικού Κόμματος [της Ουκρανίας, ΚΚΟυ], και είχα εκλεγεί επανειλημμένα στη θέση του γραμματέα του πυρήνα του Κόμματος, μέλος και βοηθός γραμματέα της Περιφερειακής Επιτροπής.\nΤο Φλεβάρη του 2014 έγινα αρχηγός της Αντιφασιστικής Επιτροπής της πόλης. Πήρα μέρος σε διαδηλώσεις και διαμαρτυρίες. Επίσης, από τον Απρίλη του 2014, ήμουν μέλος της πρωτοβουλίας μιας ομάδας βουλευτών της Λαϊκής Δημοκρατίας του Ντονιέτσκ στη Μαριούπολη. Έγινα μέλος της επιτροπής πόλης μετά το δημοψήφισμα στις 11 Μάη 2014. Από τον Ιούνη μέχρι και την ημέρα της απαγωγής μου, μάζευα ανθρωπιστική βοήθεια (τρόφιμα, ρούχα, φάρμακα) για τα παιδιά μας που πολεμούσαν στην πολιτοφυλακή. Ωστόσο, οι άνθρωποι έφερναν μόνο λίγα – στην κατεχόμενη από τον ουκρανικό στρατό πόλη, το να κάνουν κάτι τέτοιο ήταν επικίνδυνο. Με άλλα λόγια, ακόμη και κάτω από την πίεση των Ουκρανών εθνικιστών, συνεχίσαμε να αγωνιζόμαστε για τη λαϊκή εξουσία ενάντια στους ναζί και τους μπράβους τους.\nΑΑ: Πώς σε συνέλαβαν;\nTR: Πήγα να δουλέψω στη νυχτερινή βάρδια. Μόλις 10 μέτρα από το σπίτι μου, ένα «Gazelle» ήρθε κατά πάνω μου. Άγνωστοι έριξαν μια σακούλα πάνω από το κεφάλι μου, μου πέρασαν χειροπέδες και με έσυραν στο αυτοκίνητο. Στη διαδρομή ήμουν άσχημα χτυπημένη. Σταματήσαμε αρκετές φορές, με έβγαζαν έξω, με έβαζαν να γονατίσω και με χτυπούσαν ξανά. «Θα εκτελεστείς.» Όπως έμαθα αργότερα, ήταν νεοναζί από το τάγμα Αζόφ.\nΌταν με πήγαν στο στρατόπεδό τους, που βρισκόταν στο έδαφος του αεροδρομίου της Μαριούπολης, με πέταξαν σε ένα κελί πλάτους 1 μέτρου, μήκους 2 μέτρων και ύψους 2 μέτρων. Την ίδια μέρα, χωρίς να αφαιρέσουν τη σακούλα και τις χειροπέδες, με πήγαν για ανάκριση. Η ανάκριση ήταν βάναυση: με κρεμούσαν, με έπνιγαν σε δεξαμενές νερού, με βασάνιζαν με ηλεκτροσόκ. Με χτυπούσαν σε ολόκληρο το σώμα μου, ειδικά στο κεφάλι. Με πήραν από εκεί «για να με τουφεκίσουν» (μου είχαν κολλήσει ένα πολυβόλο στην κορυφή του κεφαλιού μου προσομοιώνοντας την ποινή) και με φυλάκισαν σε ένα λάκκο με πτώματα. Αυτό διήρκεσε 10 μέρες, και στη συνέχεια με παρέλαβε η SBU [Υπηρεσία Ασφαλείας της Ουκρανίας]. Η SBU με κατηγόρησε για «προδοσία», «τρομοκρατία» και «σεππαρατισμό».\nΑΑ: Ποιες ήταν οι συνθήκες κράτησης των αιχμαλώτων πολέμου και των πολιτικών κρατουμένων;\nTR: Όπως είπα και προηγουμένως, πέρασα τις πρώτες δέκα ημέρες στο στρατόπεδο του τάγματος Αζόφ. Εκεί μου έδιναν φαγητό μια φορά την ημέρα και με βασάνιζαν. Αναγκαζόμουν να κοιμάμαι σε ένα τσιμεντένιο πάτωμα.\nΤότε, ήμουν στη φυλακή για 56 ημέρες. Η αναλογία κρατουμένων / φρουρών των φυλακών ήταν φυσιολογική. Η SBU με πήγαινε για ανάκριση. Εκεί δε με χτυπούσαν, αλλά με πίεζαν πολύ ψυχολογικά και με εκβίαζαν.\nΑΑ: Πώς κατάφερες να βγεις;\nTR: Μετά τις διαπραγματεύσεις στο Μινσκ το Δεκέμβρη του 2014, είχα εγγραφεί στον κατάλογο για την ανταλλαγή αιχμαλώτων πολέμου. Η ανταλλαγή έλαβε χώρα στην περιοχή της Yasinovataya (ΛΔ Ντονιέτσκ). Θέλω να πω λίγα λόγια για τη στάση απέναντι στους κρατούμενους. Αναφέρονταν σε εμάς ως βοοειδή και ακόμη χειρότερα. Μας μετέφεραν στο σημείο ανταλλαγής σε αποπνικτικά λεωφορεία, αλυσοδεμένους με χειροπέδες και δεμένους με ταινία στα καθίσματα.\nΜαζί μας κατά την ανταλλαγή ήταν τέσσερις βαριά τραυματισμένοι πολιτοφύλακες – καθ’ όλη τη διάρκεια της διαδρομής (η οποία διήρκεσε 20 ώρες), τα παιδιά πονούσαν και δεν τους δόθηκε καμιά βοήθεια. Το χειρότερο ήταν ότι οι κρατούμενοι με τους οποίους μάς αντάλλαξαν περπατούσαν σαν να έβγαιναν από κανένα θέρετρο, ενώ εμείς ήμασταν όλοι κακοποιημένοι και τσακισμένοι.\nΑΑ: Τι κάνεις τώρα;\nTR: Τώρα είμαι μια στρατιωτίνα της Ταξιαρχίας Φάντασμα, διοικώ το στρατιωτικό κοιτώνα.\nΑΑ: Κατά τη γνώμη σου, γιατί το Κομμουνιστικό Κόμμα απείχε από την εξέγερση στη νοτιοανατολική Ουκρανία;\nTR: Θεωρώ ότι είναι πολύ δύσκολο να μιλήσω για αυτό, γιατί ήμουν η ίδια μέλος του κόμματος, και είναι μια πολύ οδυνηρή εμπειρία, αλλά η ηγεσία του Κομμουνιστικού Κόμματος αποτελεί ντροπή για το κομμουνιστικό κίνημα. Νομίζω ότι κράτησαν απόσταση από την εξέγερση του Ντονμπάς λόγω της διαφθοράς της ηγεσίας του κόμματος και επειδή η ηγεσία ήθελε να μείνει «καθαρή» σε περίπτωση αποτυχίας της εξέγερσης.\nΑΑ: Κατά τη γνώμη σου, υπάρχει σήμερα η δυνατότητα να δημιουργηθούν μάχιμες μονάδες γυναικών όπως οι μονάδες αυτοάμυνας των γυναικών στο Κουρδιστάν; Υπάρχει ανάγκη για κάτι τέτοιο;\nTR: Η ευκαιρία είναι εκεί – έχουμε πολλές γυναίκες στο στρατό, και πολλές που θέλουν να πολεμήσουν. Νομίζω ότι υπάρχει μια ανάγκη: δυστυχώς, οι περισσότεροι άνδρες έχουν καταφύγει στη Ρωσία ή νομίζουν ότι δε χρειάζεται να υπερασπιστούν τη γη τους. Δεν είναι όλοι έτσι βέβαια, ζητώ συγγνώμη, αλλά υπήρξε μια μείωση του ανδρικού πληθυσμού του Ντονμπάς. Δεν πήγαν όλοι να υπερασπιστούν τη γη τους και τα αγαπημένα τους πρόσωπα. Πολλοί απλώς το έβαλαν στα πόδια.\nΑΑ: Πώς αντιμετωπίζονται οι γυναίκες στις πολιτοφυλακές του Λουγκάνσκ;\nΤ: Στην ταξιαρχία μάς αντιμετωπίζουν αξιοπρεπώς, αλλά και πάλι, δυστυχώς, όχι όλοι. Δε μπορώ να μιλήσω για όλες τις πολιτοφυλακές του Λουγκάνσκ. Ξέρω ένα πράγμα, ότι ο στρατός είναι απρόθυμος να πάρει γυναίκες, και το κάνει με βάση τους εξής όρους: μέγιστη ηλικία τα 35 έτη και προηγούμενη στρατιωτική εκπαίδευση.\nΑΑ: Τι θα έλεγες σε εκείνους που στέκονται στην πρώτη γραμμή της απέναντι πλευράς του μετώπου;\nTR: Επειδή είμαι Ουκρανή (σύμφωνα με την 5η στήλη των σοβιετικών διαβατηρίων, και δεδομένου ότι οι πρόγονοί μου ήταν Κοζάκοι της Ζαπορόζιε), θα τους έλεγα το εξής. «Παιδιά! Ο κοινός μας εχθρός κάθεται στα κοινοβούλια του Κιέβου και της Ουάσιγκτον. Η Ρωσία είναι μια χώρα που μας περιποιήθηκε και μας ανέθρεψε. Οι Ρώσοι, οι Ουκρανοί και οι Λευκορώσοι είναι ένας λαός! Έρχεστε στη γη μας, μας σκοτώνετε, και εν τω μεταξύ το σπίτι σας και η οικογένειά σας πουλιούνται στο θείο Σαμ. Και οι αυταπάτες που σας τάισαν, για Μεγάλη Ουκρανία, δεν είναι τίποτα άλλο από παραμύθια. Δε χρειάζεται να πολεμάτε εναντίον μας, αλλά να πάρετε τα όπλα σας και να πάτε στο Κίεβο για να αφαιρέσετε το «τσιμπούρι» από τη γη σας. Μόνο μετά την ανατροπή της χούντας (η οποία ήρθε στην εξουσία μέσα από ένα παράνομο, ένοπλο πραξικόπημα) θα υπάρξει ειρήνη στη χώρα μας. Σας οδηγούν στη σφαγή, σας μετατρέπουν σε διαπραγματευτικό χαρτί, αλλά κανείς δε σας βοηθά αν είστε τραυματίες, και σε περίπτωση θανάτου σας κανείς δεν θα βοηθήσει την οικογένειά σας. Στέλνοντάς σας στο Ντονμπάς, σας έχουν ξεγράψει! Σκεφτείτε – πεθαίνετε για να κάνετε τον Γιατσένιουκ, τον Ποροσένκο, τον Τουρτσίνοφ, την Τιμοσένκο και άλλους σαν και αυτούς στο Κίεβο πλουσιότερους.\nΑΑ: Πώς θα ήθελες να δεις τη χώρα σου μετά τη νίκη;\nTR: Μόνο σοσιαλιστική και μόνο με τη Ρωσία.\nΑγγλική μετάφραση: Greg Butterfield\nΕλληνική μετάφραση: ΠΠ


Φέρνουν κι άλλους μετανάστες - πρόσφυγες στην Κάτω Μηλιά - odialogos.gr\nΦέρνουν κι άλλους μετανάστες – πρόσφυγες στην Κάτω Μηλιά\nΑνακοινώθηκαν 28 νέες Δομές Φιλοξενίας σε όλη την χώρα, διορίζουν και διοικητές με μισθό 3.000 ευρώ!\nΣε ΠΙΕΡΙΑ Δημοσιεύτηκε 26 Μαρτίου 2020 Χρόνος ανάγνωσης: 1 λεπτ\nΣτην Κάτω Μηλιά τελικά θα λειτουργήσει η νέα δομή φιλοξενίας μεταναστών – προσφύγων. Στην Κάτω Μηλιά (13ο χλμ Π.Ε.Ο.) υπάρχει ήδη δομή φιλοξενίας η οποία θα ενισχυθεί.\nΔημοσιοποιήθηκε απόφαση των υπουργών Οικονομικών, Μετανάστευσης και Ασύλου συστήνονται οι 28 Δομές Προσωρινής Υποδοχής Πολιτών Τρίτων Χωρών ή ανιθαγενών, οι οποίοι έχουν αιτηθεί διεθνή προστασία, ως Περιφερειακές Υπηρεσίες της Υπηρεσίας Υποδοχής και Ταυτοποίησης. Σ΄’ αυτή την απόφαση καταγράφεται και δομή στην Κάτω Μηλιά. Συγκεκριμένα:\nΠροφανώς δεν θα δημιουργηθεί νέα δομή αλλά θα διευρυνθεί η ήδη υπάρχουσα.\nΕπίσης με την ίδια απόφαση τοποθετούνται διοικητές στις «δομές προσωρινής υποδοχής». Το ύψος των μεικτών μηνιαίων αποδοχών του Διοικητή Δομής Προσωρινής Υποδοχής και Προσωρινής Φιλοξενίας καθορίζεται σε 3.000 ευρώ και του χορηγείται οικογενειακή παροχή.\nΟι 28 νέες δομές:


Στο σύνθημα «Φοράω μάσκα. Κρατάω αποστάσεις. Δεν μετακινούμαι άσκοπα. Μετακινούμαι με ασφάλεια» συνοψίζονται οι κανόνες που θα πρέπει να τηρούν, από την ερχόμενη Δευτέρα, 4 Μαΐου, οι επιβάτες των Μέσων Μαζικής Μεταφοράς.\nΣτις μετακινήσεις με τα ΜΜΜ η χρήση της μάσκας είναι υποχρεωτική και για επιβάτες και εργαζόμενους, ενώ η είσοδος θα είναι ελεγχόμενη για να αποφευχθεί ο συνωστισμός.\nΟι επιβάτες, αν βλέπουν πολύ κόσμο στα μέσα μεταφοράς, δεν θα πρέπει να επιβιβάζονται αλλά να περιμένουν το επόμενο δρομολόγιο, τηρώντας αποστάσεις σε σταθμούς και στάσεις. Επίσης, θα πρέπει να συνεχίσουν να αποφεύγουν τις συναλλαγές στα γκισέ με μετρητά, αλλά να κάνουν χρήση πιστωτικής ή χρεωστικής κάρτας.\nΠαραμένει σε ισχύ η απαγόρευση εισόδου των επιβατών από τις μπροστινές πόρτες λεωφορείων και τρόλεϊ για την ασφάλεια των οδηγών.\nΤελευταία ενημέρωση: 17:56 - 29/04/2020\nΚεραμέως: Πότε και πώς θα ανοίξουν τα σχολεία - Τι ισχύει για τις εκκλησίες Κορονοϊός: Στους 139 οι νεκροί στην Ελλάδα - 10 νέα κρούσματα


Ρέθυμνο - Τα 81α Αρκάδια ολοκληρώθηκαν με οργανωτική και αγωνιστική επιτυχία - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/Sports/Ρέθυμνο – Τα 81α Αρκάδια ολοκληρώθηκαν με οργανωτική και αγωνιστική επιτυχία\nΡέθυμνο – Τα 81α Αρκάδια ολοκληρώθηκαν με οργανωτική και αγωνιστική επιτυχία\n10/11/2021 Sports, ΠΝΕΥΜΑ, ΡΕΘΥΜΝΟ Αφήστε Σχόλιο\nΟργανωτική και αγωνιστική επιτυχία σημείωσαν τα 81α Αρκάδια. Η ιστορική διοργάνωση είναι αφιερωμένη στη μνήμη των νεκρών της Αρκαδικής Εθελοθυσίας, πραγματοποιήθηκε την Κυριακή 7 Νοεμβρίου 2021 στο Ρέθυμνο, με την συμμετοχή 200 δρομέων οι οποίοι έτρεξαν στον κλασικό και ιστορικό ημιμαραθώνιο «Αρκάδιο Δρόμο» των 22,4 χλμ.\nΕπίσης, 200 ήταν οι συμμετοχές στα 6.000 μέτρα, 300 συμμετοχές στα 1.000 μέτρα δημοτικών Σχολείων (μαθητές –τριες), 100 συμμετοχές στα 2.000 μέτρα Γυμνασίων-Λυκείων (μαθητές-τριες), 10 συμμετοχές στα 1.000 μέτρα ΑμεΑ, 26 συμμετοχές στο Κρητικό Βόλι μαθητών, ανδρών και βετεράνων.\nΣτη φετινή διοργάνωση των 81ων Αρκαδίων Αγώνων καταγράφηκε ο μεγαλύτερος αριθμός συμμετοχών των τελευταίων ετών.\nΌπως κάθε χρόνο, επίκεντρo των εκδηλώσεων ήταν η Ι.Μ. Αρκαδίου όπου δόθηκε η εκκίνηση των αθλητών, οι οποίοι τερμάτισαν στο Δημοτικό Στάδιο Ρεθύμνου, το γήπεδο «Σοχώρα», στην Πλατεία Ηρώων Πολυτεχνείου.\nΗ φετινή διοργάνωση διέφερε σημαντικά σε σχέση με τα προηγούμενα χρόνια, καθώς εξαιτίας της πανδημίας, τηρήθηκαν αυστηρά τα υγειονομικά πρωτόκολλα.\nΗ εκκίνηση των δρομέων ήταν τμηματική ώστε να αποφευχθεί ο συνωστισμός, σε όλους τους συμμετέχοντες διανεμήθηκε προστατευτική μάσκα και μπλουζάκι διοργάνωσης, οι απονομές διεξήχθησαν με λιτό τρόπο ενώ όλοι οι συμμετέχοντες (αθλητές, εθελοντές, εργαζόμενο, κριτές) τήρησαν το Υγειονομικό Πρωτόκολλο του ΕΟΔΥ.\nΜε επιτυχία πραγματοποιήθηκαν και φέτος οι Αρκάδιοι Αγώνες Πατινιών του Ο.Κ.Α. Πρέβελη, το Σάββατο 6 Νοεμβρίου, στη Μαρίνα Ρεθύμνου, σε συνεργασία με την Περιφερειακή Ενότητα Ρεθύμνης και το Τμήμα Αθλητισμού του Δήμου Ρεθύμνης.\nΝεαροί αθλητές τεσσάρων σωματείων που καλλιεργούν το άθλημα των πατινιών στην Ελλάδα, σε Ρέθυμνο, Πάτρα και Αθήνα, έδωσαν τον καλύτερο εαυτό τους, με τα Ρεθυμνιωτάκια να ξεχωρίζουν για άλλη μια φορά στα βάθρα.\nΗ διοργάνωση δεν θα μπορούσε να φέρει σε πέρας τον σκοπό της χωρίς την πολύτιμη υποστήριξη: του Λιμενικού Σώματος, που έκλεινε τμήμα του κυκλικού κόμβου της Μαρίνας, παρέχοντας ασφαλή διαδρομή για τον αγώνα, του Ερυθρού Σταυρού, που είχε την εποπτεία όλης της διαδρομής για την ασφάλεια των αθλητών, του γιατρού Αλέξανδρου Αποστόλου, αλλά και των εθελοντών, που αν και ήταν γονείς αθλητών, κάλυψαν με ιδιαίτερο ζήλο όλες τις ανάγκες της διοργάνωσης.\nΙΕΡΑ ΜΟΝΗ ΑΡΚΑΔΙΟΥ\nΕ.Ε.Σ. (ΕΛΛΗΝΙΚΟΣ ΕΡΥΘΡΟΣ ΣΤΑΥΡΟΣ)\nΣ.Ε.Π. (ΣΩΜΑ ΕΛΛΗΝΩΝ ΠΡΟΣΚΟΠΩΝ)\nΣ.Ε.Ο. (ΣΩΜΑ ΕΛΛΗΝΙΔΩΝ ΟΔΗΓΩΝ)\nΚΤΕΛ ΧΑΝΙΩΝ- ΡΕΘΥΜΝΗΣ\nΡΙΤΖΑΚΗΣ ΓΕΩΡΓΙΟΣ ΛΥΡΑ\nΧΑΝΙΩΤΑΚΗΣ ΘΕΟΧΑΡΗΣ ΛΑΟΥΤΟ\nΚΑΝΑΚΑΚΗΣ ΣΤΑΥΡΟΣ ΛΑΟΥΤΟ\nΚ.Φ.Α. ΚΑΙ ΚΡΙΤΕΣ ΑΓΩΝΩΝ\nΒΡΑΒΟΡΙΤΗΣ ΣΥΛΛΟΓΟΣ ΔΡΟΜΕΩΝ ΥΓΕΙΑΣ <<Η ΜΕΓΑΛΟΝΗΣΟΣ>>\nΕΘΕΛΟΝΤΕΣ ΔΙΕΥΘΥΝΣΗΣ ΔΗΜΟΣΙΑΣ ΥΓΕΙΑΣ\nΤα «81α Αρκάδια» διοργανώνονται από την Περιφέρεια Κρήτης και την Περιφερειακή Ενότητα Ρεθύμνου σε συνεργασία με τον Δήμο Ρεθύμνου, την ομάδα Φυσικής Αγωγής Δευτεροβάθμιας Εκπαίδευσης, την Πρωτοβάθμια Εκπαίδευση Ρεθύμνου, τον ΟΚΑ Αρκάδι, τον ΟΚΑ Πρέβελη, τον Σύλλογο Δρομέων Υγείας Ρεθύμνου, τους Διεθνείς Αγώνες Ψηλορείτη Psiloritis Race, τον Αθλητικό Σύλλογο «Ακαδημία Μαχητικών Τεχνών Ρεθύμνου», τους Πολιτιστικούς Συλλόγους Διαδρομής Αρκαδίου Δρόμου. Πρώτος διοργανωτής των Αρκάδιων Αγώνων υπήρξε ο Α.Ο. Ατρόμητος Ρεθύμνου, όπου το 1930 διοργάνωσε με την έγκριση της Ε.Γ.Α.Σ., τα Α’ ΑΡΚΑΔΙΑ στο Εθνικό Στάδιο Ρεθύμνου.


Παράσταση νίκης η ΝΔ - Πρόθεση ψήφου ο ΣΥΡΙΖΑ - Layout\nΠαράσταση νίκης η ΝΔ – Πρόθεση ψήφου ο ΣΥΡΙΖΑ\n12.09.2013 | 00:46\t| Σχολιάστε αυτό το άρθρο\nΟ ΣΥΡΙΖΑ προηγείται στην πρόθεση ψήφου με 29% ενώ η ΝΔ έρχεται δεύτερη με 28%, σύμφωνα με το πολιτικό βαρόμετρο της Public Issue για λογαριασμό του ΣΚΑΙ. Η Χρυσή Αυγή καταλαμβάνει 13%, το ΠΑΣΟΚ 7%, το ΚΚΕ 6,5%, οι ΑΝΕΛ 5,5% ενώ η ΔΗΜΑΡ μπαίνει ενδεχομένως οριακά στη Βουλή, με 2,5%, με ποσοστό στατιστικού λάθους στο 1%.\nΣτην παράσταση νίκης παραμένει μπροστά η ΝΔ με 46% και ακολουθεί ο ΣΥΡΙΖΑ με 40%, ωστόσο τα ποσοστά της ΝΔ είναι μειωμένα από το Βαρόμετρο του Ιουλίου και αντίθετα του ΣΥΡΙΖΑ αυξημένα, καθώς τότε είχαν λάβει 53% και 43% αντίστοιχα.\nΤο 45% των ερωτηθέντων εκτιμά ότι καμία κυβέρνηση δεν είναι η καλύτερη για να αντιμετωπίσει τα προβλήματα της χώρας.\nΚαταλληλότερος για πρωθυπουργός παραμένει ο Αντώνης Σαμαράς με 35% και ακολουθεί ο Αλέξης Τσίπρας με 31%. Από τον Ιούνιο η δημοτικότητα του Αντώνη Σαμαρά παρουσιάζει πτώση, ενώ του Αλέξη Τσίπρα είναι σχεδόν σταθερή.\nΠρώτος σε δημοτικότητα από τα πολιτικά πρόσωπα έρχεται ο Αντώνης Σαμαράς με 37% και ακολουθούν: ο Αλέξης Τσίπρας (36%,), ο Φώτης Κουβέλης ( 33% ), ο Πάνος Καμμένος (31%), ο Δημήτρης Κουτσούμπας (22%), Ευάγγελος Βενιζέλος (21%) και Νίκος Μιχαλολιάκος (15%).\nΗ συντριπτική πλειοψηφία των πολιτών (74%) εκτιμά ότι τα πράγματα στη χώρα μας πηγαίνουν σε λάθος κατεύθυνση, ενώ απαισιόδοξες είναι οι εκτιμήσεις τους για το προσωπικό τους εισόδημα, καθώς το 72% δηλώνει ότι αντιμετωπίζει δυσκολίες.\nΤο 60% των ερωτηθέντων θεωρεί ότι δεν χρειάζονται πρόωρες εκλογές, ενώ το ποσοστό 57% εκτιμά ότι τελικά θα υπάρξει πρόωρη προσφυγή στις κάλπες.


MALTA BOSPHORUS ΚΩΝΣΤΑΝΤΙΝΟΎΠΟΛΗ - Κωνσταντινούπολη, Τουρκία\nPalanga Caddesi No:24 Ortakoy, Κωνσταντινούπολη, Τουρκία\nΤο Palanga Bosphorus Ortakoy Hotel 3-αστέρων είναι σε απόσταση 1.7 χλμ μακριά από Παλάτι Beylerbeyi, Βασιλική Κινστέρνα και Πλατεία Ταξίμ. Το Palanga Bosphorus Ortakoy Hotel καλωσορίζει τους επισκέπτες του σε κομψά δωμάτια από το 2013.\nΤο designer ξενοδοχείο είναι σε περιοχή διασκέδασης, πολύ κοντά σε τζαμί και παλάτι με τα πόδια. Το κέντρο της πόλης απέχει 7 χλμ από τις εγκαταστάσεις.\nΑυτό το ξενοδοχείο διαθέτει 24 δωμάτια όπως Ρετιρέ, Οικονομικό Δίκλινο Δωμάτιο και Δίκλινο Δωμάτιο Standard. Οι επισκέπτες θα χαρούν πανοραμική θέα σε κήπο. Επίσης παρέχονται ιδιωτικά μπάνια εξοπλισμένα με μπανιέρα, παντόφλες και σεσουάρ.\nΩραία ποικιλία πιάτων τούρκικης κουζίνας προσφέρεται στο εκλεκτικό εστιατόριο μέσα.\nΟι επισκέπτες μπορούν να φτάσουν στο Palanga Bosphorus Ortakoy Hotel οδικώς από το αεροδρόμιο Διεθνές Ατατούρκ σε 20 λεπτά.\nMalta Bosphorus, Τουρκία


Επανένωση των Oasis χωρίς τον Noel Gallagher; - Mix Grill: Μουσική - Θέατρο - Cinema\nΕπανένωση των Oasis χωρίς τον Noel Gallagher;\nΟ Liam Gallagher αρνείται να κάνει δηλώσεις!\nΠέμπτη, 14 Μαΐου 2015 08:40\nΔεν είναι μυστικό πως ο κύριος λόγος διάλυσης του αγαπημένου μας Britpop συγκροτήματος Oasis το 2009 ήταν η ...ασυμφωνία χαρακτήρων ανάμεσα στα δύο αδέρφια, Liam και Noel Gallagher.\nΟ Noel αποχωρώντας τότε είχε δηλώσει πως του ήταν αδύνατο πλέον να δουλέψει με τον αδερφό του. Στις 19 Απριλίου υπήρξαν πολλές αναφορές του Τύπου περί επανένωσης του συγκροτήματος βασισμένες σε "αξιόπιστες πηγές" οι οποίες λίγο πολύ έλεγαν πως τα δυο αδέρφια "τα βρήκαν".\nΟ Noel διέψευσε την είδηση άμεσα, λέγοντας πως η "αξιόπιστη" πηγή σίγουρα δεν ήταν από το δικό του άμεσο περιβάλλον, αλλά από του Liam.\nΗ εφημερίδα The Sun πάλι, κάνει λόγο για επανένωση των Oasis χωρίς το Noel, βασικό κιθαρίστα και δημιουργό τους. Μια άλλη "αξιόπιστη" πηγή φαίνεται πως δήλωσε: "Είναι πολύ νωρίς ακόμη αλλά το νερό μπήκε στο αυλάκι. Οι Liam, Guigsy, Bonehead και Tony ενδιαφέρονται πολύ να το ψάξουν και να δουν πώς θα δουλέψει. Δε τους πολυπειράζει αν ο Noel απουσιάζει αν και ίσως αυτό φανεί παράξενο σε κάποιους θαυμαστές. Εφόσον ο Noel δε θέλει να συμμετέχει πια στην μπάντα, αυτό είναι το κοντινότερο σε Oasis που μπορούν να έχουν". (Δε σχολιάζω, κρατιέμαι)\nΠαρόλ' αυτά, εκπρόσωπος (όχι πηγή) του Liam αρνήθηκε να σχολιάσει το δημοσίευμα.\nΔε πειράζει θα σχολιάσω εγώ! Ο εκπρόσωπος του Liam αρνήθηκε να κάνει δηλώσεις αλλά ο ίδιος ο Liam δεν έχει σταματήσει να εκσφενδονίζει προσβολές για τον Noel στο twitter. ("πηγές" πλάκα μας κάνετε;)\nΠώς να τα βρουν οι Gallaghers; Οι καυγάδες τους κρατούσαν ζωντανές τις κουτσομπολίστικες στήλες για χρόνια. Στην περιοδεία του 1994 στην Αμερική θυμάστε που ο Liam άλλαξε στίχους τραγουδιού προσβάλλοντας το κοινό αλλά και τον Noel και φυσικά του πέταξαν καρέκλα (τα παράτησε κι έπνιξε τον πόνο του στο Las Vegas);\nΚατά την ηχογράφηση του "(What's the Story)- Morning Glory?" που κουβάλησε στο studio όλη την pub, ενώ ο Noel προσπαθούσε να δουλέψει; (πάλι ξύλο..)\nΉ το 1995, που ο Liam "κρέμασε" κανονικά το Νoel σε ζωντανό show να τραγουδάει το Wonderwall μόνος; To 1996 και πάλι στο MTV Unplugged.. τελευταία στιγμή προφασίστηκε πως πόναγε ο λαιμός του (επειδή δε του άρεσε να τραγουδάει σε acoustic version) και προτίμησε να πίνει μπύρες και να καπνίζει στο μπαλκόνι (κάνει καλό στο λαιμό)... και τόσα άλλα που χρειάζεται να γράψω αφιέρωμα στο MixGrill..\nΓενικά ο μικρός Liam δε καθόταν ποτέ καλά και δεν έχανε ευκαιρία να προσβάλλει τον Noel. Για ποιο λόγο να ξαναγυρίσει ο Noel στους Oasis?\nΑς μη ξεχνάμε πως η solo καριέρα του Noel με την μπάντα του, "Noel Gallagher's High Flying Birds" μια χαρά τα έχει πάει και το ομώνυμο album τους έγινε και 2x πλατινένιo (1o στα UK charts).\nΝα τα ξαναβρούν οι Gallaghers.. προσωπικά χλωμό το βρίσκω.\nΝα ξανασυσταθούν οι Oasis χωρίς Noel.. κρατάω επιφυλάξεις. Ο Liam δε φημίζεται για τη σταθερότητα του χαρακτήρα του! Το 2009 δεν είχε δηλώσει ο Liam "Τέλος οι Oasis πάμε γι' άλλα", έπειτα σύστησε τους Beady Eye (που θα γίνονταν καλύτεροι κι απ' τους Oasis όπως έλεγε) και οι οποίοι κατέληξαν να παίζουν τραγούδια των Oasis από το 2012 μέχρι τη διάλυσή τους το 2014;\nΉ ο όρκος που έδωσε δημόσια πως δε θα ξαναπαίξει στο Glastonbury (άλλα σκηνικά απείρου "κάλου" κι εκεί..) και το 2013 έπαιζε και πάλι με τους Beady Eye.\nΕντάξει, "είναι πολλά τα ναρκωτικά Άρη"...